D. C. 2. juna 2020. 19:25\nMilioni Amerikanaca svakodnevno koriste niske doze aspirina za zdravlje svog srca. Na taj način, oni smanjuju rizik od infarkta, ali i od nekoliko vrsta raka.\nIstraživači su ustanovili da su kod više od 130.000 odraslih Amerikanaca koji redovno koriste aspirin šanse da umru od raka manje za oko 7 do 11 posto u narednih nekoliko decenija. Rizici umiranja od raka: debelog creva, dojke, prostate i pluća, niži su među redovnim korisnicima aspirina u odnosu na ispitanike koji ne koriste aspirin.\nNalazi pokazuju da aspirin ima zaštitne sposobnosti protiv raka. Međutim, istraživači naglašavaju da ljudi ne bi trebalo da od malena koriste dnevno aspirin ili da koriste visoke doze aspirina u nadi da će izbeći rak.\nPostoje dokazi da aspirin u malim dozama može smanjiti rizik od raka debelog creva, izjavio je dr Ernesta Hok, profesor na Univerzitetu u Hjustonu.\nRadna grupa za prevenciju bolesti u SAD preporučuje da starije osobe uzimaju svakodnevno male doze aspirina kako bi smanjile rizik od raka debelog creva i od bolesti srca.\nBio je klinički mrtav 45 min, pa se povratio, nećete verovati šta je…\nNe preporučuje se svim ljudima da svakodnevno uzimaju niske doze aspirina, već se to savetuje osobama starosti 50 do 60 godina kada se posavetuju sa svojim lekarom o tome da li treba da koriste aspirin i da li uzimanje leka nadmašuje rizike od drugih mogućih komplikacija.\nLekari podsećaju da korišćenje aspirina ima i svoje rizike, kao što su krvarenje u želucu i hemoragični moždani udar i zato treba razgovarati sa svojim lekarom pre upotrebe aspirina.\nČinjenice govore da u starosnoj grupi od 50 do 69 godina nemaju svi korist od aspirina u istoj meri. Radna grupa preporučuje da niske doze aspirina (tipično 81 mg dnevno) treba da uzimaju samo osobe sa povećanim rizikom od srčanog udara ili šloga u narednih 10 godina.\nJin Cao, glavni istraživač u pomenutom istraživanju, slaže se sa ostalim kolegama da ljudi ne bi trebalo da počnu da koriste aspirin bez razgovora sa svojim lekarom.\nIstraživanja u SAD pokazuju da upotreba aspirina u izvesnoj meri smanjuje rizik od raka dojke, prostate i raka pluća. U istraživanju je učestvovalo više od 130.000 zdravstvenih radnika koji su praćeni tokom 32 godine. Ispitanici su pitani o upotrebi aspirina na početku i opet svake dve godine tokom istraživanja.\nSkoro 13.000 učesnika studije umrlo je od raka u narednih nekoliko decenija. Ali rizici su nešto niži za redovne korisnike aspirina, navodi se u studiji.\nNajveća razlika uočena je kod raka debelog creva. Za korisnike aspirina rizik je bio za oko 30 odsto manji da umru od ove bolesti.\nŽene koje su koristile aspirin imale su 11 odsto manje šanse da umru od raka dojke, a muškarci oko 23 odsto manji rizik umiranja od raka prostate i 14 odsto manji rizik za smrt od raka pluća.\nMeđutim, postoje i korelacije: osobe koje su upotrebljavale aspirina vodile su i zdrav način života. Zbog toga se istraživači ograđuju – rezultati ne pokazuju sigurne uzroke i posledice.\nDrugi problem je da se iz istraživanja ne može zaključiti koliko je aspirina potrebno da se vidi korist – ili kolika je doza potrebna za početak.\nPotrebno je dugogodišnjih istraživanja da bi se videlo kako upotreba aspirina utiče na rak debelog creva i smanjenje posledica ove bolesti.\nRezultati su objavljeni na „Godišnjem sastanku američkog udruženja za istraživanje raka“ u Vašingtonu, ali su preliminarni sve dok ne budu objavljeni u nekom stručnom medicinskom časopisu.\nZa svakodnevnu upotrebu aspirina kao prevenciju od nekih bolesti treba se konsultovati sa lekarom.\nUzimanje aspirina ne može zameniti redovne lekarske preglede i analize ili neke druge lekove.


Đurić: Priština Srbe proglasila za građane drugog reda - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Priština Srbe proglasila za građane drugog reda\n01. oktobar 2019. Izvor: Tanjug\nDirektor Kancelarije za Kosovo i Metohiju Marko Đurić izjavio je danas da je Priština, zabranjujući predstavnicima države Srbije da zajedno sa Srbima na KiM učestvuju u predizbornoj kampanji za pokrajinske izbore, zvanično ozakonila segregaciju i aparthejd nad Srbima na KiM i proglasila ih za građane drugog reda.\nĐurić je istakao da je činjenica da se samo Srbima zabranjuje da podrže druge Srbe, a da na albanske skupove mogu da dolaze i članovi Bundestaga, poput Štefan Švarce iz SPD-a, ili Metju Vitaker iz SAD.\nŠvarce je, rekao je Đurić, pružio podršku lideru Samoopredelјenja Alјbinu Kurtiju, koji se otvoreno zalaže za stvaranje Velike Albanije, a protivi dijalogu sa Beogradom.\n"Za Švarcea nije problem da dođe na KiM i učestvuje u kampanji, a Srbima se zabranjuje. To nisu dvostruki aršini nego segregacija, aparthejd i proglašavanje Srba za građane drugog reda", rekao je Đurić novinarima.\n"Ako se tome doda činjenica da se samo Srbima zabranjuju predizborni spotovi, a za to vreme predstavnici Albanaca, odnosno Đilasova perjanica Rada Trajković i njen potrčk Nenad Rašić, otvoreno govore o Srpskoj listi i predstavnicima Srbije da su nešto što treba suzbiti, zlo koje treba proterati...onda to pokazuje da je na delu najstrašniji šovinizam i međuetnička mržnja", naveo je Đurić.\nTo, kaže, pokazuje da jedna pravila važe za Albance i "albanske sluge", a sasvim druga za Srbe i srpske predstavnike, čija se prava direktno gaze.\n"A, poseban skandal je činjenica da je jedan od članova Bundestaga, iz jedne od vladajućih partija, dosao da podrži Kurtija", naglasio je Đurić.\nOn očekuje da će biti razumnih lјudi u međunarodnoj zajednici i drugih koji će reagovati na ovaj vid segregacije.\nPoručio je Srbe na KiM to ne treba da pokoleba, već treba da znaju da je najbolјi odgovor na to ugnjetavanje što masovniji izlazak na izbore 6. oktobra, kako bi pobedili svojom upornošću, istrajnošću, rešenošću da se bore, energijom, srcem i lјubavlјu prema Srbiji.\n"Drugu državu nemamo i nećemo dozvoliti da je otmu ni albanski ekstremisti u Prištini, ni njihovi mentori koji ih podržavaju, bez obzira da li su iz Kongresa, Bundestaga, Sobranja...iz bilo kog parlamenta da dođu da ih podrže, neće im pomoći, ako Srbi izađu složno i jedinstveno", zaklјučio je Đurić.


ŠABAC: Istinomer debata “Da se ne lažemo” – Izbori 2012 - Istinomer\nZa mesec i po dana Istinomer je sa svojim predizbornim debatama posetio trinaest gradova Srbije u kojima su građani imali prilike da pitaju svoje predstavnike, a političari da sučeljavaju mišljenja sa svojim suparnicima. Poslednja debata „Da se ne lažemo“ održana je 29. aprila u Šapcu.\nIako je bilo najavljeno da će se tom prilikom govoriti o obećanjima aktuelne vlasti o dolasku velikog broja stranih investitora, izgradnji luke, kompleksa „Šabac – grad na vodi“ i bazenima, kao i o nezaposlenosti i teškom položaju nekad uspešne privrede, to se nije dogodilo. Razlog je što se predstavnici DS-a, URS-a, SRS-a i SNS-a, iako su prvobitno potvrdili svoje učešće, nisu pojavili na debati. Gradonačelnik Miloš Milošević iz Demokratske stranke otkazao je učešće navodeći ranije preuzete obaveze kao razlog, a Nemanja Pajić iz Ujedninjenih regiona Srbija je sat vremena pred početak debate poslao obaveštenje da neće moći da prisustvuje. Srboljub Živanović iz Srpske radikalne stranke i Aleksandar Peranović iz Srpske napredne stranke nisu se javljali na telefon.\nJedino su predstavnici Demokratske stranke Srbije Aleksandar Pavlović i Liberalno demokratske partije Milan Čičulić bili spremni da pred građanima Šapca polažu račune za (ne)urađeno i sve ono što se u protekle četiri godine dešavalo u tom gradu. Oni su ocenili da predstavnici političkih partija koji se nisu pojavili na debati, nisu imali hrabrosti da se suoče sa svojim sugrađanima i odgovore na neka pitanja.\nAleksandar Pavlović iz DSS-a ocenio je da se danas u Šapcu najteže živi, da je Šapčanima nametnut „finasijski teror“ jer građani plaćaju razne takse i po nekoliko puta više nego što je slučaj u ostatku Srbije. On je takođe naglasio je da je stranačko zapošljavanje u ovom gradu svakodnevnica i da se tome mora stati na put. Milan Čučulić iz LDP-a nije se složio sa konstatacijom da su u Šapcu najgori uslovi za život. Iako situacija nije sjajna, on smatra da se u tom gradu se ipak bolje živi nego u većini gradova Srbije. Međutim, i Čičulić nije zadovoljan radom lokalnih vlasti istučući da je neophodna promena politike privlačenja investicija kako bi se grad razvijao.\nUčesnici debate su obećali šta će uraditi ukoliko im građani 6. maja ukažu poverenje. Predstavnik DSS je obećao da će najpre preispitati legalizaciju priključaka na struju i vodu, smanjiti doprinose na plate zaposlenih kao i to da će gradski budžet biti pre svega razvojni. LDP obećava preokret u svakom pogledu – novu politiku investicija, novu politiku za mlade na selu, novu politiku ka svim socijalnim kategorijama stanovništva.\nIstinomer debata izbori Šabac


DAN INOVACIJA U TURIZMU - Nale Coolinarija\nSeptember 17, 2019 December 14, 2019 by NaleLeave a Comment on DAN INOVACIJA U TURIZMU\nDan inovacija u turizmu tj. Tourism Innovation Day – regionalna konferencija o inovacijama u preduzetništvu u turizmu, održaće se 25.9.2019. godine u Naučno-tehnološkom parku Beograd sa početkom u 10.00 časova.\nPrateći program konferencije će činiti izložbe i prezentacije. U foajeu Naučno-tehnološkog parka biće postavljena izložba PTT muzeja Inovacije u oblasti komunikacija i telekomunikacija – Pošta Srbije. Izložba će predstaviti razvoj komunikacija kroz blizu 180 godina dugu istoriju Pošte Srbije, koja je jedan od glavnih nosilaca tehnološkog, privrednog, ekonomskog i kulturnog razvoja države i društva.\nOrganizator konferencije – Centar za tranziciju i ljudska prava Spektar.


RAF BLISTAO U HAKATONU | Galaksija Nova\nRAF BLISTAO U HAKATONU\nPrvo mesto (RAF)\nU finalu je učestvovalo šest timova, od toga su polovinu činili studenti Računarskog fakulteta u Beogradu: jedan je osvojio prvo, a drugi drugo mesto.\nStudenti Računarskog fakulteta u Beogradu zablistali su na takmičenju Hakaton, održanom 23. i 24. marta na Fakultetu organizacionih nauka u Beogradu. Tema šestog po redu nadmetanja bila je „Bezbednost u velikim gradovima”. Nakon 24 sata koliko su imali za realizaciju svojih softverskih rešenja, studenti Računarskog fakulteta u Beogradu izvojevali su apsolutnu pobedu osvojivši i prvo i drugo mesto.\nPrvo mesto osvojio je tim GitGud,\nkoji čine studenti prve i druge godine:\nPavle Prica, Andrija Milojević, Pavle\nGalantić i Ilija Pavlović.\nU finalu je učestvovalo šest timova, od toga su polovinu činili studenti Računarskog fakulteta: jedan je osvojio prvo, a drugi drugo mesto. Prvo mesto osvojio je tim GitGud, koji čine studenti prve i druge godine: Pavle Prica, Andrija Milojević, Pavle Galantić i Ilija Pavlović. Rešenje ovih mladih programera oslanja se na rastući problem zagađenosti gradova. Njihova ideja je da mapa iz aplikacije isplanira rutu kojom bi korisnik mogao ići, a da se pri tom najmanje izloži zagađenosti. Uz to aplikacija motiviše korisnika da pazi na okolinu, uštedi i doprinese na svoj način.\nDrugo mesto (RAF)\nDrugo mesto osvojio je tim RAFX, a čine ga studenti treće godine: Branko Fulurija, Mihailo Vignjević, Miloš Milunović i Vanja Paunović. Rešenje ovog tima je chatbot koji korisnicima pruža informacije o rasprostranjenosti alergena u vazduhu uz pomoć interaktivne mape. Obzirom da ovakve informacije nisu dostupne u realnom vremenu, sistem koristi mašinsko učenje da pretpostavi koncentraciju alergena u vazduhu.\nTreći tim koji je učestvovao u finalu zove se NKB, u čijem su sastavu: Nemanja Badnjarević, Nikola Dimitrijević, Đorđe Đelić i Miloš Stanković. Njihovo rešenje je web aplikacija za real time vizuelizaciju informacija o koncentraciji polena u vazduhu i zagađenja vazduha korišćenjem višestruke linearne regresije, trenutne vrednosti o temperaturi i vremenskim uslovima. Ona, takođe, upozorava na nagle promene vremenskih uslova i predstojeće nepogode.\nDRUGI BROJ U POLAROTORU\nSVINJSKI MOZAK OŽIVEO\nŽELIŠ TORTU ILI BROKOLI


Crno-bele dnevne sobe - Bravacasa.rs\nDnevna soba, soba za odmor, prednja soba, soba za sedenje, bez obzira kako da je nazivamo ona je srce našeg doma, najvažnije mesto u kome se okuplja porodica i prijatelji, mesto u kojem dočekujemo naše goste, gde se družimo i odmaramo.\nDa bi se osećali kao kod kuće trebalo bi da dnevnu sobu dizajniramo prema našoj ličnosti i prema našim željama, zato što ćemo u njoj provoditi najviše vremena.\nPostoji posebna grupa ljudi koji vole crno beli dizajn u svemu, zbog toga ćemo vam prikazati kolekciju dnevnih soba u monohromatskoj paleti boja koja ima zadivljujući savremeni dizajn enterijera.\nIako je ova kombinacija boja zadivljujuća, predlažemo vam da koristite belu boju na zidovima kako bi prostorija izgledala veća i svetlija, a crnu boju unesite pomoću nameštaja i detalja, jer potpuno crni enterijer nije svima udoban. Izvor: homesthetics.net\nTagovi: crno-belo dnevna soba ideje za dnevnu sobu\n20.02.2017 Dnevni boravak\nKamen je materijal koji prenosi poruke prošlosti - nekada neophodan i nezamenljiv, danas je više statusni simbol i odraz luksuza, ali uvek eleganta...


„Sirijska slobodna armija“ stvorila jedinstveni vojni blok - Sputnjik Srbija\n18:23 01.05.2016 Preuzmite kraći link\n„Mi, naoružani odredi iz čitave Sirije formiramo jedinstveni blok. Svaki napad izveden na teritoriju gde se nalaze naše jedinice će se smatrati kao napad na sve odrede na čitavoj teritoriji Sirije i ostavljamo za sebe pravo da odgovorimo“, govori se u saopštenju ispod koje se nalaze potpisi 37 odreda u sastavu „Slobodne sirijske armije“.\nU dokumentu se takođe navodi da je režim prekida vatre praktično doživeo neuspeh, jer vladine snage izvode intenzivno bombardovanje Alepa.\n„Slobodna sirijska vojska“ je stvorena nakon početka konflikta u Siriji i predstavlja borbeno krilo opozicije.\nNjenu bazu čine mnogobrojne raznorodne borbene grupe koje su formirane uglavnom od dezertera i sada ratuju protiv snaga Bašara el Asada.\nUništenje režima Asada je glavni cilj „Slobodne sirijske armije“ koja ima podršku Turske i Ujedinjenih Arapskih Emirata.


Vulin: Ovo je priča koja će odjeknuti u celom svetu – Studio B\nVulin: Ovo je priča koja će odjeknuti u celom svetu Tanjug\nObjavljeno: 04.05.2021. 10:38 Izmenjeno: 05.05.2021. 10:01\nIstraga koju MUP vodi protiv grupe Veljka Belivuka je nezabeležena i po raznim zločinima koje su ti ljudi činili i po brojnosti ljudi koji su učestvovali u organizaciji i izvršenju tih zločina, rekao je ministar unutrašnjih poslova Aleksandar Vulin.\n„Onog momenta kada budemo dobili dozvolu nadležnog tužilaštva, mi ćemo izaći u javnost sa svime što smo pronašli. Ovo više nije srpska priča. Ovo je priča koja će ođeknuti u celom svetu. Gore je nego što smo gledali u serijama i filmovima o narko dilerima“, rekao je Vulin gostujući na televiziji Pink.\n„Istraga će pokazati za koga su to pripremali, ali znam da je lista prioriteta uvek bila: predsednik Vučić, članovi njegove porodice, pa onda ostali“, rekao je Vulin.\n„Mi smo dobili informaciju o tajnoj sobi od jednog pripadnika klana koji je vrlo dobro znao šta se tamo radilo. U toj sobi su se ubijali i komadali ljudi“, kazao je ministar unutrašnjih poslova.\n„Niko to nije mogao da zamisli. Najiskusniji operativci koji su radili na razbijanju Zemunskog klana kažu da ovo nikada nisu videli. Kada pravosuđe bude dalo dozvolu da se priča, saznaćete sa kakvim monstrumima smo delili grad“, rekao je Vulin.


Marković – Orua: Crna Gora ubrzano usvaja demokratske vrijednosti savremene Evrope | EUME\nNaslovnica Info Press info Marković - Orua: Crna Gora ubrzano usvaja demokratske vrijednosti savremene Evrope\nMarković – Orua: Crna Gora ubrzano usvaja demokratske vrijednosti savremene Evrope\nPotpredsjednik Vlade Duško Marković primio je danas delegaciju Odbora za evropske poslove Nacionalne skupštine Republike Francuske, koju je predvodila predsjednica Odbora Danijel Orua.\nMarković je informisao parlamentarnu delegaciju o napretku Crne Gore u evropskim i NATO integracijma, ističući posvećeni pristup najvažnijim državnim spoljno-političkim prioritetima.\n„Napori usmjereni ka ostvarivanju svih potrebnih preduslova za dalju integraciju ne mogu biti zaustavljeni, niti usporeni. Unapređenje vladavine prava, dalja nadgradnja institucija, politička stabilnost i ekonomske reforme uslov su za ispunjavanje obaveza iz pregovaračkog procesa sa Evropskom unijom, jer Crna Gora želi da zadrži reputaciju perspektivne zemlje kandidata na Zapadnom Balkanu“, istakao je potpredsjednik.\nPredsjednica Odbora Orua saopštila je da francuska Skupština smatra da sve zemlje Balkana trebaju biti dio Evropske unije, i istakla da Francuska pažljivo prati nastojanja Crne Gore da postigne rezulatate na svim reformskim poljima, naglašavajući da su parlamentarci koje predvodi posebno zainteresovani za aktuelna politička i demokratska pitanja.\nPotpredsjednik Marković je upoznao goste o ostvarenoj nezavisnosti pravosuđa, postignutim rezultatima u oblasti borbe protiv organizovanog kriminala i korupcije, koji su došli kao rezultat snažne ustavne, zakonodavne i institucionalne reforme sprovedene u posljednjih tri godine.\n„Danas Crna Gora ima stabilan i nezavisan sudski i tužilački institucionalni mehanizam a i ostali organi za sprovođenje zakona oslobođeni su uticaja politike, što je imalo direktan uticaj na prve ozbiljnije bilanse rezultata u borbi protiv organizovanog kriminala i korupcije“, rekao je Marković.\nMarković je saopštio da naše ukupno društveno i demokratsko sazrijevanje umnogome zavisi od savremene Evrope, čiji je Francuska važan činilac.\n„Demokratizacija društva je pokazatelj cjelovitog prosperiteta jedne zemlje, i tom zadatku smo veoma posvećeni. Zbog toga vjerujem da kao društvo imamo kapacitet za potreban nivo dijaloga o aktuelnoj situaciji, a samim tim i za organizovanje izbornog procesa u ambijentu političkog povjerenja, u skladu sa zakonom i pravilima koja smo zajednički usvojili“, zaključio je potpredsjednik Vlade.\nSagovornici su dosadašnju saradnju Crne Gore i Francuske ocijenili sadržajnom i kvalitetnom i saglasili se u ocjeni da je važno da Francuska zadrži svoju pažnju na Zapadnom Balkanu, budući da će integracija balkanskih zemalja doprinijeti punoj stabilnosti ovog regiona Evrope. Predsjednica Orua je zahvalila potpredsjedniku Markoviću na iskrenom i objektivnom pristupu, ocijenivši ga kao model potrebnog partnerskog odnosa između dvije države.


Boško Obradović: Ako vlast danas ne potpiše obavezujući dokument o slobodi medija – pregovori su fingirani - Infobrif\nBoško Obradović: Ako vlast danas ne potpiše obavezujući dokument o slobodi medija – pregovori su fingirani\nObjavljeno 19.08.2019. u 10:43\nBEOGRAD – Reakcija predsednika SNS Aleksandra Vučića na predlog Saveza za Srbiju o potpisivanju obavezujućeg dokumenta vlasti i opozicije o slobodi medija najbolje govori da je za SNS očuvanje medijskih nesloboda najvažnija politička tekovina, saopštio je lider Dveri Boško Obradović.\n„U pitanju nije samo zabrana gostovanja lidera opozicije i svih koji drugačije misle na svim televizijama sa nacionalnom frekvencijom i u svim najtiražnijim dnevnim novinama već i besomučna kampanja na režimskim medijima protiv svakoga ko se usudi da kritikuje vlast. Dakle, između izbora ne postoji ni najmanja mogućnost da se čuje glas opozicije, kritika vlasti i alternativni predlozi šta bi opozicija učinila da je na mestu vlasti, već se sve vreme u medijima isključivo promoviše vlast i besomučno diskredituju njeni politički protivnici. Dobar primer je jučerašnja višesatna funkcionarska predizborna kampanja predsednika Srbije o trošku građana Srbije i pretplatnika javnog medijskog servisa prilikom otvaranja autoputa Čačak-Obrenovac“, istakao je Obradović.\n„Uostalom, to će najbolje otkriti već današnji, treći okrugli sto na Fakultetu političkih nauka koji se bavi temom medija. Ako vlast danas ne bude spremna da potpiše obavezujući dokument na osnovu preporuka Stručnog tima o slobodi medija – jasno je da je njihov cilj fingiranje pregovora i zadržavanje postojećeg stanja neslobode u medijima do sledećih izbora“, kazao je Obradović.\nbojkot ozboraBoško ObradovićMedijiOkrugli sto\nNovog auto-puta još nema na aplikacijama za navigaciju, evo na šta vozači moraju da se oslone\nGavrilović: Velika je mržnja u medijima – pink i tabloidi postali su sredstvo koje liči pištoljima


petak, 23. avgust 2019. 09:12h\nPročitano 3402 puta\nAko želite da smršate, ali nemate vremena ili energije za intenzivnije vežbanje, hodanje je odlično za početak ilustracija\nIntenzitet kojim hodate ima ključnu ulogu u pomaganju organizmu da sagori više kalorija i poboljša kardiorespiratorni sistem, kaže Deniz Miklaš, lični trener iz centra za zdravlje i fitnes Northwestern Medicine Crystal Lake Health & Fitness Center.\n„Možete da ubacite intervale bržeg hoda u trajanju od 30 do 60 sekundi na svakih tri do pet minuta, a zatim 30 sekundi normalnog hoda da se oporavite”, kaže Deniz. Možete i da probate da hodate sa tegovima, ili izaberete putanju koja ide uzbrdo, kako biste u vežbanje ubacili još intervala.\nVežbanjem sa intervalima bržeg tempa se nastavlja sagorevanje više kalorija nakon završetka treninga usled fiziološkog efekta koji se naziva trošenje viška kiseonika posle vežbanja, ili ,efekat naknadnog sagorevanja', objašnjava Deniz.\nDa biste smršali, treba da stvorite manjak kalorija”, kaže ona. Pola kilograma je jednako 3.500 kalorija, tako da je potrebno da izbacite 3.500 kalorija svake nedelje da biste smršali pola kilograma, što stručnjaci smatraju bezbednim i zdravim ciljem. Drugim rečima, „treba ili da sagorite dodatnih 3.500 kalorija ili da eliminišete 3.500 kalorija iz ishrane, objašnjava Deniz – ili i jedno i drugo.\n„Kombinovanje vežbanja sa zdravom ishranom je uspešnije nego samo ograničavanje kalorija. Vežbanje može da vam pomogne da održite i povećate nemasnu telesnu masu, što dovodi do većeg sagorevanja kalorija na dnevnom nivou”, kaže ona. Zato, kada budete spremni da počnete da razvijate mišiće, setite se da samo hodanje neće dovesti do toga.\nIdealno bi bilo ubaciti vežbe snage u aerobne vežbe jer se tako povećava mišićna masa i podstiče metabolizam, kaže Deniz.\nAutor: Emili Šifer\ncaka za mršavljenje\nhodanje 30 minuta\nZašto je vaša dijeta osuđena na propast\nNovi pristup mršavljenju\nKljuč za održavanje smanjene telesne težine je u promeni načina života a ne u držanju dijete


Neprijateljske sankcije za cilj imaju blokiranje iranskog izvoza - SAHAR Balkan\nOct 11, 2020 19:08 Europe/Sarajevo\nSaharTV – Iranski ministar odbrane rekao je da najnoviji krug američkih sankcija, koji pogađa iranski finansijski sektor i glavne banke, ima za cilj da blokira izvoz, ali da neće imati uticaja na Islamsku Republiku.\n„Tokom proteklih dana, Amerikanci su uveli nove sankcije našoj zemlji, ali one nam uopšte nisu važne. Neprijatelj nam ne uvodi sankcije da bi spriječio naš pristup nečemu. Njihove sankcije imaju za cilj blokirati naš izvoz, jer ga se plaše“ – rekao je brigadni general Amir Hatami u nedjelju.\nU četvrtak su Sjedinjene Američke Države uvele sankcije iranskom finansijskom sektoru, uključujući 18 iranskih banaka, koje bi, kako je izjavio ministar finansija, trebale zaustaviti pristup američkim dolarima.\nIranski predsjednik Hassan Rouhani rekao je u petak da su nove sankcije terorističke, okrutne i nehumane prirode, i da imaju za cilj stvoriti prepreku za kupovinu lijekova u jeku pandemije koronavirusa.


U Beogradu će krizni štab danas odlučivati da li će biti proglašena vanredna situacija\n- Za sada se još nisu stekli uslovi da dođe do toga, život se koliko-toliko odvija normalno - kaže za “Blic” Predrag Marić. On, međutim, navodi da su prognoze meteorologa upozoravajuće.\n- S obzirom na to da se krajem ove i početkom sledeće nedelje najavljuje još topliji talas, moguće je da će se stvoriti uslovi i za proglašenje vanredne situacije - kaže Marić.\n- U slučaju proglašenja vanredne situacije, preporuke Ministarstva za rad i socijalnu politiku koje se odnose prvenstveno na rad na otvorenom, postale bi naredbodavne - kaže naš sagovornik.\n- Bilo bi skraćeno radno vreme, režim saobraćaja bio bi izmenjen, naročito u velikim gradovima, gde beton i saobraćajne gužve doprinose da bude još toplije. Spremni smo da reagujemo i u slučaju šumskih požara. Pratimo stanje na terenu svakodnevno i ako zatreba osim naših letelica za gašenje požara, imamo i jednu rusku - kaže Marić.\n- Najavljene temperature, ali i ove trenutne, tropske, mogu biti opasne, i dovesti do sunčanice ili toplotnog udara čiji su simptomi mučnina, glavobolja, visoka temperatura, povraćanje, dijareja - kaže naša sagovornica.


Srpska od Srbije dobila oko 21 milion evra – Zvornik Danas\nNaslovna/naslovna/Srpska od Srbije dobila oko 21 milion evra\nBEOGRAD – Premijer Republike Srpske Željka Cvijanović izjavila je da je Srpska od Srbije dobila oko 21 milion evra za realizaciju različitih projekata, što pokazuje da se pristup Beograda mjeri konkretnim stvarima – da pomogne i da ostavi trag.\n„Zbog toga sam veoma zahvalna“, rekla je Cvijanovićeva za beogradsku „Hepi“ televiziju.\n„Znali smo da treba stići drugi novac i oni su pomogli. Nakon toga smo ubrzano krenuli da rješavamo sve finansijske probleme“, rekla je Cvijanovićeva i zahvalila predsjedniku Srbije Aleksandru Vučiću, koji je tada bio premijer, kao i Vladi Srbije.\n„Onda nas oni drže po dvije-tri godine bez tih sredstava, neće da ratifikuju sporazum da bi se svetili institucijama Republike Srpske i otežavali život građanima da postanu nezadovoljni, pa da nas smijene sa vlasti. A mi smo, uprkos tim blokadama, uspjeli da sve saniramo“, naglasila je Cvijanovićeva.\n„To ne može biti mjesto za političke obračune, ali je, nažalost, postalo i od početka služi kao matrica ljudima političkog Sarajeva. Strašno je što je prvo napravljena politička matrica, a onda presudama u Hagu i Sarajevu pokušano potvrđivanje tog političkog koncepta“, ističe Cvijanovićeva.\n„To su bile sankcije zato što je od predsjednika traženo da odustane od svojih političkih opredjeljenja, čak i od političkih stavova, da se odrekne referenduma o Danu Republike, koji je sproveden“, navela je Cvijanovićeva.\nOna je navela da je sada na crnu listu, usred predizborne kampanje, stavljen poslanik SNSD-a u Predstavničkom domu Parlamentarne skupštine BiH Nikola Špirić, uz neodređeno obrazloženje – „zbog saznanja o značajnoj korupciji“.\nCvijanovićeva je napomenula da je čula da se spremaju još neke liste „koje dogovaraju sa ljudima iz SDS-a“.\n„Sve je to samo niz fabrikacija, izmišljenih stvari, podmetnutih“, naglašava Cvijanovićeva.\n„Prvi put su uvedene invalidnine za civilna lica. Demobilisani borci su dobili još jedno pravo, i oni koji imaju 65 godina, ali nemaju staža, dobijaće naknadu u visini najniže penzije. Posebno sam ponosna što smo obezbijedili da svaka nezaposlena porodilja 12, odnosno 18 mjeseci dobija mjesečnu naknadu od 405 KM“, istakla je Cvijanovićeva.\n„Hoćemo da povežemo svoje krajeve, hoćemo povezanost sa Srbijom, a hoćemo i da ostavljamo novac u Republici Srpskoj. Što bismo ostavljali u Hrvatskoj novac naših ili građana Srbije, kad to možemo da radimo u našoj Republici Srpskoj? To je vrlo važno i politički, posebno finansijski, komunikacijski, i značajno za privredu“, rekla je Cvijanovićeva.\npomoc srbija zeljka cvijanovic\nTuzla: Ubici kćerke 20 godina zatvora\nNa području CJB Bijeljina građani predali 432 „duge cijevi“


Cena maline u otkupu 300 dinara - 100 Najvećih u Srbiji\nCena maline u otkupu 300 dinara\nCena kilograma maline u otkupu u toku ove godine biće 300 dinara, piše eKapija.\nKako ističe Dobrivoje Radović, predsednik Asocijacije malinara Srbije, informacije sa terena govore da hladnjačari i otkupljivači proizvođačima već nude ugovore o otkupu ovogodišnjeg roda po pomenutoj ceni.\nTo je najviša ponuđena cena u protekle dve decenije, što je preko 2,5 evra, a do rasta cene došlo je zbog velike potražnje za malinom, na šta je uticao slabiji rod ovog voća u Čileu, pa određene količine neće stići na evropsko tržište.\nSigurno je da će za cenu od 300 dinara otkupljivači insistirati na kvalitetu ploda. Malinari se nadaju dobroj sezoni, a potrebna je cena koja je stimulativna, kako bi pokrivala troškove i donela zaradu proizvođačima.\nNa sastanku sa Branislavom Nedimovićem, ministrom poljoprivrede, šumarstva i vodoprivrede u Vladi Republike Srbije, iskazana je volja ministarstva da se maksimalno pomogne, te je mogućnost izvoza srpske maline sada mnogo veća.\nTako bi se malina iz Srbije uskoro mogla naći u Turskoj, Ujedinjenim Arapskim Emiratima i Skandinavskim zemljama.\n“Država će ove godine subvencionisati sve proizvođače koji žele da promene sadni materijal sa čak 90 odsto. To je velika šansa za malinare da imaju veće prihode, a samim tim i bolju zaradu sada kad je potražnja ogromna”, naveo je Radović.


Zemun doveo tri zvezdaša\nNaslovna / Fudbal / Domaci fudbal / Zemun doveo tri zvezdaša\nPavle Ninkov, Nikola Petković i Veljko Simić nekadašnji igrači Crvene zvezde igraće ovog proleća za tim iz Gornje varoši\n2018-02-14 20:46 > 20:44\nPotpisom Pavla Ninkova Zemun je danas kompletirao triling zvezdaša u svojim redovima. Pre iskusnog desnog beka koji je poslednjih godina igrao za francuski Tuluz, paraf na ugovor sa Zemunom stavili su Nikola Petković i Veljko Simić. Pored njih trojice od leta dres Zemuna nose još trojica bivših igrača Crvene zvezde Stevan Luković, Miroslav Lečić i Nikola Beljić.\nVOŽDOVAC URADIO DOBAR POSAO U PRELAZNOM ROKU\nZanimljivo je da će Zemun ovog proleća na pozicijama bekova imati iskusne fudbalere. Uz desnu liniju biće Pavle Ninkov, a uz levu Nikola Petković, snažni defanzivac koji je proteklih sezona sa velikim uspehom igrao u Kini i Australiji. Obojica su bili bekovi Crvene zvezde, ali nisu igrali zajedno.\nVeljko Simić, treći iz trilinga zvezdaša, došao je u Zemun već na početku prelaznog roka. Radi se o još jednom “izgubljenom Zvezdinom sinu” iz generacije 1995. koji je pre pet godina napustio Marakanu. Tada je odbio da potpiše profesionalni ugovor sa klubom koji ga je napravio i sreću je potražio u Bazelu. Nažalost, sem epizoda po Domžalama i Vinterturu, nikada nije bio bio blizu prvog tima Bazela. Sada će u Zemunu pokušati da oživi karijeru.\nPosle šest godina igranja u Tuluzu i dva ugovora, Pavle Ninkov početkom leta odbio je ponudu Crvene zvezde da se vrati na Marakanu, jer je smatrao da će pronaći klub u Evropi. Nije želeo da se bori sa Filipom Stojkovićem za mesto desnog beka, a Zvezdan Terzić nije mogao da mu garantuje sigurnu minutažu. Otezao je sa izborom, zainteresovanih klubova nije bilo, pa na kraju nije uspeo da pronađe klub tokom jula i avgusta. Jesenji deo sezone proveo je trenirajući individualno u Beogradu. Ni ove zime nije pronašao uhlebljenje u inostranstvu, pa je na isteku prelaznog roka kao slobodan fudbaler potpisao za Zemun.\nSigurno je da će Pavle Ninkov biti ogromno pojačanje za tim Milana Milanovića koji će se boriti za opstanak u Superligi, mada treba znati da nekadašnji bek Crvene zvezde nije odigrao takmičarsku utakmicu više od pola godine.\nPored trojice bivših fudbalera Crvene zvezde, Zemun je ove zime angažovao još dvojicu igrača, napadača Dušana Savića koji je došao iz kazahstanskog Aktobea i golmana iz Hrvatske Antu Knezovića, koji stiže iz norveškog kluba Kristijansund.\nZemun, koji je prvi deo sezone završio na 12. mestu sa 21 bodom, u subotu od 14.00 sati na svom stadionu dočekuje Borac iz Čačka, a tada će biti poznato hoće li Ninkov i ostala dvojica bivših zvezdaša biti u startnoj postavi kluba iz Gornje varoši.\nPrethodna I Ćirković još godinu u „zmajevom gnezdu“


BLISTAVI USPEH: SINANČEVIĆ BRONZANI\nIndira Hadžagić 08 septembar 2021\nNa atraktivnom ciriškom trgu, u finalu Dijamantske lige, Prijepoljac Armin Sinančević zaokružio svoju blistavu atletsku godinu bacivši kuglu 21,86.\nVečeras na završnici Dijamantske lige, na najznačajnijim svetskom atletskom mitingu u Cirihu Armin Sinančević je potvrdio svoju vrhunsku klasu i da se nalazi među najvećim bacačima kugle današnjice. Njegov rezultat je samo dva centimetara kraći u odnosu na državni rekord Srbije, koji je on sam ostvario ove godine, a doneo mu je bronzano odličje.\nNa podijumu su se uz njega našli i Rajan Kruzer koji je u trećoj seriji bacio 22,67 metara, dok je Džo Kovač stao na 22,29.Uspeo je čak da bude bolji I od trećeplasiranog sa Olimpijskih igara Kristijana Volša.\nDa podsetimo, Sinančević je na nedavno održanoj Olimpijadi u Tokiju osvojio šesto mesto.\nIvana Španović je na završnom mitingu ovogodišnje Dijamantske lige u atletici u Cirihu skokom od 6,93 metra bila za dva centimetra „kraća“ od pobednice Britni Riz iz SAD, dok je treća bila Ruskinja Darija Klišina sa 6,63m.\nŠpanovićeva je pre nekoliko dana trijumfom u Lozani stigla do ukupne pobede u Dijamantskoj ligi, čime je postala prvi srpski atletičar koji je to uspeo da učini. U generalnom poretku Ivana je ubedljivo prva sa 68 bodova, ove sezone ušla je i u istoriju u skoku udalj u ženskoj konkurenciji sa pet pobeda na sedam mitinga.\nUkupan trijumf u Dijamantskoj ligi donosi pobednici 40.000 dolara.\nPročitano 234 puta\tPoslednji put izmenjeno 08 septembar 2021


Povećavaju penzije pripadnicima MUP-a @ InfoBijeljina \nRazlog za donošenje Zakona o dopuni Zakona o policiji i unutrašnjim poslovima sadržan je u potrebi za poboljšanjem materijalnog statusa policijskih službenika koji su stekli pravo na ostvarivanje starosne ili invalidske penzije, rekao je ministar unutrašnjih poslova Srpske Dragan Lukač.\nOn je, obrazlažući u Narodnoj skupštini ovaj prijedlog zakona, koji se donosi po hitnom postupku i u interesu je svih pripadnika MUP-a koji će se penzionisati, rekao da se ovim aktom propisuje da će se policijskom službeniku lični koeficijent za ostvarivanje prava na penziju utvrđivati na osnovu pet godišnjih plata koje su za policijskog službenika najpovoljnije.\nLukač je naveo da postoji poseban Zakon o platama zaposlenih u Ministarstvu unutrašnjih poslova, te da, osim Zakona o republičkoj upravi, ima poseban zakon - Zakon o policiji i unutrašnjim poslovima koji uređuje nadležnost i djelokrug rada i koji već sadrži odredbe koje se odnose na penzionisanje policijskih službenika.\n"U toku izrade ovog prijedloga zakona izvršene su konsultacije sa Fondom PIO Srpske i pribavljena mišljenja drugih nadležnih organa, te je zaključeno da je predložena odredba, kada se dovede u vezu sa odredbama Zakona o penzijskom i invalidskom osiguranju, dovoljno jasna da se izvrši obračun visine penzije za policijske službenike", rekao je Lukač.\nOn je dodao da se sve ostalo u postupku ostvarivanja penzije vrši u skladu sa odredbama Zakona o penzijskom i invalidskom osiguranju.\nZa sprovođenje ovog zakona potrebna su dodatna sredstva iz budžeta Srpske, navodi se u obrazloženju prijedloga tog akta.


NEOPISIVA RADOST Evo kako je rukometni junak doneo trijumf Srbiji i proslavio gol /VIDEO/\nGol Petra Nenadića u poslednjim trenucima rukometnog duela reprezentacija Srbije i Rumunije, kojim su "orlovi" osvojili zlata vredne bodove u kvalifikacijama za EP, utišao je dvoranu "Laskar Pana" i oko 2.200 domaćih navijača. Istovremeno, izazvao je neopisivo slavlje našeg junaka.\nNenadić je pri rezultatu 22:22, sekund pre kraja, preciznim projektilom pogodio gol kroz noge rumunskog golmana Popeskua i doneo trijumf Srbiji.\nPotom je usledilo veliko slavlje naših reprezentativaca, a sreću pogotovo nije krio strelac pobedonosnog gola koji je skinuo dres i oduševljeno trčao kroz dvoranu.\nVuković saopštio spisak rukometaša za mečeve sa Češkom\nSelektor rukometne reprezentacije Srbije Veselin Vuković saoštio je danas spisak igrača za drugu fazu priprema za duele sa Češkom u baražu za odlazak na Svetsko prvenstvo u Švedsku.


OPASNO U ZAPOROŽJU: Rusi zauzeli nuklearnu elektranu, ugašen požar blizu reaktora! (VIDEO) | Serbiantimes.info\nBorbe ruskih i ukrajinskih snaga ušle su u deveti dan, a rat još uvek nije ni blizu okončanja. Dok ruski predsednik Vladimir Putin tvrdi da specijalna vojna operacija, kako napad na Ukrajinu karakteriše Moskva, ide po planu, Ukrajina i njeni zapadni saveznici tvrde da je Rusija doživela fijasko i da je otpor efikasniji nego što je bilo ko očekivao.\nIpak, druga runda pregovora donela je i prvi dogovor dve strane – da se uspostavi humanitarni koridori za evakuaciju civila.\nU međuvremenu, Vojne snage Ruske Federacije zauzele su lokaciju nuklearne elektrane Zaporožje, saopštio je Državni regulatorni organ za nuklearnu energiju Ukrajine.\n„Osoblje elektrane prati stanje blokova nuklearke u Zaporožju“, saopštile su lokalne vlasti na društvenim mrežama a prenosi Rojters.\nZabeležena su oštećenja na objektu reaktorskog odeljenja bloka 1, koja ne utiču na bezbednost, navodi se u izveštaju.\nRusko ministarstvo odbrane je saopštilo da su za navodni napad na nuklearnu elektranu u Zaporožji odgovorni ukrajinski saboteri.\n„Međutim, sinoć je na teritoriji pored elektrane kijevski nacionalistički režim pokušao da izvrši monstruoznu provokaciju“, rekao je portparol Igor Konašenkov.\nPrethodno su rano ujutru ukrajinske službe za hitne slučajeve potvrdile su da su uspele da ugase požar u nuklearnoj elektrani Zaporožja, što je veliko olakšanje za sve u toj oblasti, ali i dalje.\nUkrajina je u ranim jutarnjim satima u petak saopštila da je tokom ruskog napada na nuklearnu elektranu došlo do požar u jednoj od zgrada u elektrani – petospratnom objektu koji služi za obuku, preneo je BBC.\nSama fabrika nije pogođena, ali se strahovalo da bi se vatra mogla proširiti ako se brzo ne obuzda. Ukrajinske hitne službe su prvobitno saopštile da im je onemogućeno da dođu na lice mesta.\nAli oko 05.20 po lokalnom vremenu, vatrogasci su konačno pristupili terenu i započeli gašenje vatre.\nPožar je ugašen oko sat vremena kasnije, napisala je Služba za vanredne slučajeve Ukrajine.\n“Osnovna oprema u nuklearnoj elektrani Zaporožje ostala je nepromenjena i bezbedna, bez promene nivoa radijacije”, saopštila je Međunarodna agencija za atomsku energiju (IAEA), pozivajući se na ukrajinske regulatorne organe.\nGeneralni sekretar NATO-a Jens Stoltenberg komentarisao je dešavanja u Zaporožju.\n„Osuđujemo napade na civile, a preko noći smo videli i izveštaje o napadu na nuklearnu elektranu. Ovo samo pokazuje nepromišljenost ovog rata i važnost njegovog okončanja i povlačenja trupa iz Rusije“, rekao je on.\nAmerička sekretarka za energetiku Dženifer Grehnolm izjavila je danas da nema dokaza o povećanim nivoima radijacije u nuklearki Zaporožje, koju su jutros navodno gađale ruske snage. Grehnolm je na Tviteru navela da su reaktori elektrane zaštićeni snažnim strukturama i da je u toku njihovo bezbedno isključivanje.\nPredsednik SAD Džozef Bajden razgovarao je sa ukrajinskim predsednikom Volodimirom Zelenskim kako bi se informisao o požaru u nuklearnoj elektrani Zaporožje, saopšteno je iz Bele kuće.\n“Evropa se mora probuditi. Ruski tenkovi gađaju nuklearne blokove. Oni znaju gde da pucaju. Spremali su se za ovo. Postoji šest energetskih blokova (jedan je eksplodirao u Černobilju). Ukrajina ima 15 nuklearnih blokova“, kazao je ukrajinski predsednik Volodimir Zelenski koji se rano jutros obratio građanima.\n„Ako dođe do eksplozije, to je kraj svega. Ovo je evakuacija Evrope. Sprečiti uništenje Evrope od katastrofe u nuklearnoj elektrani“, upozorio je Zelenski.\nPodsećamo i pre nego je počela nova ruska invazija na Ukrajinu, brojni stručnjaci su upozoravali na opasnost da bi se 15 nuklearnih reaktora moglo naći u ratnoj zoni.\nU nuklearnoj elektranu Zaporožje se proizvodi više od 20 odsto ukupne električne energije u Ukrajini.\nNuklearni stučnjaci koji prate dešavanja u nuklearnoj elektrani Zaporožje kažu da ovo nije „još jedna Černobilj“, već da je to veoma rizična situacija.\nKler Korkhil sa Univerziteta Šefild ističe da je prvi put uplašena od jutros. Dodaje da se čini da samo jedan od šest reaktora u elektrani radi sada.\nOna kaže da se reaktori stavljaju van mreže, što znači da se „isključuje nuklearna radijacija i da se oni stavljaju u stabilno stanje“.\nUkrajinska vojska tvrdi da je Rusija “iscrpila većinu svojih operativnih rezervi pokušavajući da zauzme Kijev, a sada dobija podršku od drugih divizija”.\nU objavi na Fejsbuku, Generalštab oružanih snaga dodaje da su ruske trupe uspele da opkole lučki grad Mariupolj i da nastavljaju sa napadima sa ciljem da zauzmu grad.\nRelated Topics:UkrajinaRusijapožarrat u ukrajiniZaporožjenuklearna elektrana


Bjelica isključen zbog tuče, Nedović zove beogradske blokove po osvetu! - Ostatak Sveta\nHomeNovostiBjelica isključen zbog tuče, Nedović zove beogradske blokove po osvetu!\nSusret između Magica i Minnesote, u kojem su domaćini izvojevali iznenađuju pobedu, obeležio je incident u kojem je Nemanja Bjelica samo zahvaljujući prisebnosti i umeću izbegao ozbiljniji incident.\nIncident se desio u 17 minutu kada je Aarron Afflalo nasrnuo na srpskog košarkaša. Na svu sreću Bjelica se pravovremeno izmakao i potom uhvatio “pod kragnu” Afflala, nakon čega su uleteli saigrači da ih razdvajaju:\nObojica su zaradili isključujuće greške. Bjelica je kao i uvek nakon incidenta ostao cool i prizemljen:\n“Ne želim da se osećam kao žrtva, to je deo igre, zamahnuo je i samo sam pokušavao da se zaštitim i pomognem mu da se smiri jer je podivljao. Ne znam šta nije u redu sa tim momkom. Ako me napadneš, ja ću da zaštitim sebe i svoju porodicu. Samo sam pokušao da se zaštitim i njega smirim,” rekao je Bjelica posle meča koji je njegov tim izgubio 108 – 102, nakon preokreta koji je Magic napravio u poslednjoj četvrtini.\nNa zanimljiv način su Bjelicini saigrači iz reprezentacije prokomentarisali ovaj incident. Najoriginalniji bio je Nemanja Nedović:\nLavina je pokrenuta i u NBA. Nakon što su zvezde američkog fudbala, pa i sama liga, u znak protesta protiv predsednika Donalda Trumpa i njegovih problematičnih i u vredljivih izjava, pokazali solidarnost klečeći tokom intoniranja […]\nVučević ide u Kinu!


Sport – Страна 115 – VAmedia – info portal\nPartizan gostuje Metalcu\nU subotu 17.januara KK Metalac Farmakom dočekuje Partizan u okviru 18. kola ABA lige. Igrač domaćih NIkola Malešević rekao je da je iza ekipe izuzetno teška utakmica sa Cedevitom ,… Read more »\nMetalac pobedio Cedevitu\nKošarkaši Metalca napravili su novo iznenađenje, pošto su u Valjevu pobedili Cedevitu sa 56:55 (20:16, 11:6, 14:20, 11:13) u 17. kolu ABA lige. Metalac je još jednom dokazao da nije… Read more »\nTeodosić i Matić najbolji u sportu\nPored titule počasnog gradjanina Valjeva košarkaš Miloš Teodosić proglašen je za najboljeg Valjevca u svetu sporta. Teodosić ovo novo zvanje deli sa fudbalerom Nemanjom Matićem.\nMajstorović produžio ugovor\nValjevski Metalac produžio je ugovor sa Đorđem Majstorovićem do polovine 2016. godine sa mogušnošću nastavka saradnje I u 2017. godini.\nProtić u Metalcu\nKako je preneo portal Košarka 24 novi član Metalca je Nemanja Protić (28 godina, 196 cm), koji će zameniti povređenog Borisa Bakića. Prošle sezone Protić je u matičnom Borcu bio… Read more »\nZbog utakmica koje KK Metalac igra na domaćem terenu, tradicionalni novogodišnji turnir u malom fudbalu ove godine počeo je ranije i igraće se sa pauzama . Ove godine u 10… Read more »\nU prostorijama kluba Srbijanka-014 obeležila je malim koktelom završetak godine i dodelila nagrade najboljim pojedincima po kategorijama a i zahvalnice ljudima koji su pomogli klubu da normalno funkcioniše i ostvari… Read more »\nČesti autogolovi u raspodeli novca za sport\nGrad Valjevo za finansiranje sporta u narednoj godini opredeliće 46 miliona dinara što je praktično ovogodišnji iznos. U 2014 godini najviše novca dobio je KK Metalac pa potom slede fudbalski… Read more »\nMetalac je sinoć pobedio mađarski Solnok sa 72:65 (11:16, 18:13, 17:21, 26:15) u 15. kolu ABA lige, pa praktično ovu godinu završava sa šest pobeda i devet poraza .\nU okviru prvenstva za pionire OKVA014 nastupa sa dva tima VA014 1 i VA014 2. Sinoć je odigrana prvenstvena utakmica u kojoj su snage odmerili upravo Valjevci jedni potiv drugih…. Read more »\nValjevo nema dežurnu apoteku u vreme korona virusa\nBroj zaraženih korona virusom svaki dan sve veći\nZbog radova bez vode u Radničkoj, Knez Miloševoj\nKategorije Изабери категорију Drustvo (2.454) Grad (4.877) Hronika (74) Naslovne vesti (2.810) O nama (3) Politika (1.401) PR objave (55) Sport (1.150) Uncategorized (85)


Međubankarska naknada u Srbiji od 18. juna na evropskom nivou – Bankar.me\nApril 24, 2019 BANKE, REGION, REGION, SVE VIJESTI Leave a comment\nMeđubankarska naknada u Srbiji će od 18. juna biti na evropskom nivou, odnosno iznosiće 0,2 odsto od vrijednosti izvršene transakcije za debitne i 0,3 odsto za kreditne kartice, izjavio je generalni sekretar Udruženja banaka Srbije Vladimir Vasić.\nOn je rekao da je za klijente, ali i za trgovce, najvažnije da je već sada smanjena međubankarska naknada na maksimalnih 0,5 odsto vrijednosti obavljene transakcije za debitne i 0,6 odsto za kreditne kartice, navedeno je u saopštenju.\n“Kada govorimo o digitalnoj transformaciji, moramo istaći, prije svega, spremnost države da se, u saradnji sa bankama i privredom, aktivno zauzme za stvaranje neophodnih uslova u kojima bi digitalizacija imala pun zamah. Projekat uvođenja instant plaćanja koji vodi Narodna banka Srbije jedan je od najboljih primjera uspješno realizovane saradnje na uspostavljanju jednog ovako važnog sistema”, rekao je Vasić.\nKao rezultat toga, dodao je, postoji testno okruženje za fintech kompanije za platne sisteme po odobrenju NBS, čime su otvorena vrata i za naredne projekte.\n“Ono što svakako treba izdvojiti kao značajnu inovaciju u srpskom bankarstvu jeste donošenje odgovarajuće odluke o uslovima i načinu utvrđivanja i provjere identiteta fizičkog lica i zakonskog zastupnika, korišćenjem sredstava elektronske komunikacije. To znači da će biti omogućena video identifikacija bez fizičkog prisustva tih osoba u banci, a radi mogućeg poslovnog odnosa i pružanja određenih usluga”, naglasio je Vasić, prenosi Tanjug.\nPOJMOVIBanke u Srbiji međubankarska naknada Udruženje banaka Srbije\nPrevious Wall Street: S&P 500 dostigao istorijski rekord\nSljedeći Rezultati Hyundaija bolji od očekivanja


Pronađeno 30 kilograma kokaina u auto salonu u Njujorku\nVlasti su saopštile da je u jednom automobilu, koji je dostavljen auto salonu u Njujorku, pronađeno 30 kilograma kokaina vrednog više od milion dolara.\nČoveku koji je preuzeo vozilo prete optužbe za trgovinu drogom, navodi Rojters.\nOn se trenutno nalazi u pritvoru, gde će mu biti dodeljen advokat i sudija će odlučiti da li će mu postaviti kauciju.\nAuto je pristigao 19. jula, a tužilac Džejms Kenedi rekao je da je vozilo odmah izazvalo sumnju, nakon čega je zaustavljeno, a ispod gepeka je pronađena droga.\nDETALJI HOROR NAPADA U NJUJORKU Žena koja je u vrtiću nožem napala i decu, ranila TRI BEBE MLAĐE OD MESEC DANA\nLjudi bežali u panici: Ovako izgleda kada u METROU U NJUJORKU izbije poplava (VIDEO)


Partizan već izabrao Šćepanovićevog naslednika? - Sportske.net\nInformacije se danas smenjuju kao na traci kada je u pitanju upražnjena klupa Partizana.\nSADA I ZVANIČNO - Partizan sa novim trenerom u Laktašima!GOTOVO, smenjen Šćepanović!?Šćepanović siguran, Partizan je ''u stanju da pobedi'' IgokeuKK Partizan naciljao novog trenera, pregovori u toku!Partizanov dželat MVP kola Evrokupa, Srbin "izvisio"!\nVlado Šćepanović je ubedljivim porazom od Burža praktično stavio tačku na svoj boravak na klupi Partizana, što je danas i ozvaničeno.\nNjega će privremeno zameniti Milivoje Lazić, aktuelni trener Partizanovog juniorskog tima, koji će voditi ekipu u sutrašnjoj utakmici protiv Igokee u Laktašima, što su crno-beli i potvrdili tokom dana.\nIpak, još uvek se čeka zvanični odgovor na pitanje ko će biti trajno rešenje za Šćepanovićevog naslednika, a ''Kurir'' je ovog popodneva preneo svoja nezvanična saznanja da je izbor pao na Saša Filipovskog, bivši trener Monaka, turskog Banvita, poljskog Turova, ljubljanske Olimpije, kao i nekadašnjeg pomoćnika Duška Vujoševića u moskovskom CSKA.\n''Zvanična promocija se očekuje u narednim danima'', navodi ''Kurir''.\nFilipovski je još prošle godine završio svoj prethodni angažman u Monaku, a tokom karijere je osvojio po dve titule sa Olimpijom, i sa Turovom u Poljskoj, ima i dva slovenačka Kupa, dva trofeja tamošnjeg Superkupa, Kup Poljske i Kup Turske 2017. sa Banvitom, što mu je za sada najnoviji trofej u karijeri.


Izvor/medij: Lifestyle Dom\nIntimna higijen je mnogo važna kod ženskog dijela populacije jer je poznato kako je vagina osjetljiva i koliko ona samo ima sekrete, pa tu imao period menstruacije koja je svakog mejseca, pa je zbog toga jako važno da se vodi računa o vešu i o tome koliko često se mjenja i od kojeg materijala je napravljen.\nU današnjem članku ćemo da pričamo malo o higijeni, koja je svakako jedna od najbitnijih stvari za neku osobu, ali posebno se akcenat stavlja na intimnu higijenu.\nMeđutim, šta bi se desilo kada bismo vam rekli da postoje neke žene koje po nekoliko dna nisu zamjenile svoj donji veš?\nNaime prema istraživanjima čak 50 % žena ne mjenja svakodnevno veš, ali ni kod muškaraca ta statisktika ne ide baš pod ruku, tako da ni kod njih broj nije mnogo manji.\nIsto tako kao što smo naveli da veliki broj žena mora da pazi od kojeg materijala je izrađen donji veš, a u većini slučajeva se gleda na to da se kupi što jeftinija varijanta, a samim tim se gubi na kvaltietu, a kada su u pitanju žene moralo bi se uzimati 100% pamuk tako da ne bi došlo ni do kakvog trenja ali ni žuljanja.\nIsto tako važno je da se zapamti, a ovo je važno za oba pola, a to je da se donji veš treba mjenjati svakih tri mjeseca jer može doći do nakupljanja raznih gljivica i to može dovesti do raznih infekcija\nKoliko često vi mjenjate vaš donji veš? Pišite nam u komentarima?


Procena primarnog izvora energije je jednostavno polazna tačka za identifikaciju potencijalnih lokacija za projekte (vetroelektrana ili solarna elektrana). Proces odabira lokacije uključuje i druge važne aspekte koje će RE-POWER Project pravilno istražiti na početku razvoja projekta.\nKljučne teme koje treba jasno proveriti i istražiti su:\nKarakteristike terena koje utiču na protok vetra u blizini tla predstavljaju geometrija površine terena (kota, nagib itd.), Površinske karakteristike terena (dužina hrapavosti) i prisustvo obližnjih prepreka (objekti, šuma, itd.).\nOdređena i zaštićena područja kao što su nacionalni parkovi, područja izuzetne prirodne lepote, zaštićena područja, lokaliteti svetske baštine, registrovana istorijska nalazišta, arheološka nalazišta itd. nisu pogodna za bilo koji razvoj projekta. To nije apsolutno pravilo, ali ovakve lokacije često imaju veću osetljivost na promene, pa će na tim lokacijama biti teže dobiti dozvolu za izgradnju projekata iz obnovljive energije.\nPodručja sa stambenim objektima\nNe postoji definitivna minimalna udaljenost od stambenog objekta na koju treba postaviti vetroturbine kako bi se ograničila izloženost buci, jer će vetroturbine različitih veličina i dizajna imati različite vrednosti buke, a nivo pozadinske buke će se razlikovati od lokacije do lokacije. Na kraju će biti potrebna detaljna ispitivanja buke i modeliranje buke kako bi se potvrdilo da iz predloženog razvoja neće proizaći neprihvatljivi uticaji buke.\nPonekad iz sigurnosnih razloga projekat (posebno vetroturbine) mora biti lociran na bezbednoj udaljenosti od puteva, železničkih pruga, dalekovoda, cevovoda, vodnih kanala i ostaih javnih površina. Na kraju će biti neophodno i mapiranje i izbegavanje ili preusmeravanje fiksnih radio-telekomunikacionih signala koji zahtevaju vidokrug i mogu biti blokirani vetroturbinama. Ovo je dug postupak i programer ga treba izvršiti pre podnošenja zahteva za izdavanje građevinske dozvole.\nVazduhoplovstvo i zaštićena područja\nPostoje neka područja kao što su civilni aerodromi, aerodromi, vojne baze, zaštićena eksplozivna područja u kojima nije moguće razviti nijedan projekat. Ovo je vrlo složeno pitanje i na kraju, biće potrebne konsultacije da bi se potvrdilo da projekat, na primer vetroturbine, neće stvarati prepreke nisko letećim letelicama ili ometati navigacione sisteme kao što su radio-svetionici i radari.\nVlasnici zemljišta lokacija za koje ste utvrdili da su pogodne moraju da pruže podršku razvoju projekata na njihovom zemljištu. Ovo je kritično i ako bi se podržala samo šema u vlasništvu zajednice, investitor bi trebalo da osigura ugovor o zakupu ili prodaji sa vlasnikom zemljišta u ranoj fazi.\nPristup priključku na električnu mrežu\nAnaliza uslova za priključenje na mrežu za odabranu lokaciju projekta je od suštinskog značaja za obezbeđivanje tehničke izvodljivosti i ekonomske održivosti projekta. Mesto priključka na mrežu ne bi trebalo da nameće ozbiljne tehničke, ekonomske ili praktične probleme zbog udaljenosti od projekta, nivoa napona priključka i predloženih trasa vodova.\nJednostavnost gradnje i infrastrukture\nTokom procesa pregleda potencijalnih lokacija za vetroparkove, donosilac odluka ne bi trebalo da potceni značaj građevinske infrastrukture unapred odabranog mesta. Ovu procenu treba proširiti i na putnu infrastrukturu lokacije i susedna područja. Zaista, razvoj vetroparka zahteva upotrebu glomaznih vozila i komponenata, koje može biti teško transportovati i premeštati na licu mesta. Zbog toga bi lokacija takođe trebalo proceniti sa aspekta njihove specifične građevinske pogodnosti.\nKada se uzmu u obzir sva ograničenja, moguće je definisati većinu područja pogodnog za dalji razvoj projekata.\nPotrebna Vam je analiza lokacije za projekat?


Požarevac: Produženi boravak za osnovce od sledeće nedelje - Hit Radio Pozarevac\nPožarevac: Produženi boravak za osnovce od sledeće nedelje\nKako se ide ka procesu ukidanja vanrednog stanja i procesa varaćanja na posao, roditeljima sa decom do 12 godina, u pojedinim školama na teritoriji grada Požarevca biće organizovan produženi boravak od sledeće nedelje.\nKako je rekao predsednik aktiva direktora osnovnih škola Goran Seger, otvaranje produženog boravka u osnovnim školama planirano je 11. maja, i namenjeno je samo za decu čija oba roditelja rade i koji nemaju drugo rešenje za čuvanje dece.\nPo trenutnim prikupljenim podacima, na teritoriji grada Požarevca je 38 učenika, od tog broja po školama raspored je sledeći: u OŠ “Jovan Cvijić” u Kostolcu 9 učenika, u OŠ “Kralj Aleksandar I “ 5 učenika, u OŠ “Dositej Obradović” 12 učenika , u OŠ “Vuk Karadžić” 9 učenikau i u OŠ “Desanka Maksimović” 3 učenika.\n"Ovo su boravci koji su postojeći unutar škola i ovaj broj učenika variraće iz dana u dan. Radno vreme boravka biće od 7 do 16.30 sati ali će se radno vreme prilagoditi i potrebama roditelja", kaže Seger.\nDodao je da se roditelji mogu obratiti školama, kako bi se škole organizovale.\nŠto se tiče mera prevencije, do daljeg biće nastavljeno redovno održavanje školskog prostora, provetravanje učionica, redovno pražnjenje korpi za otpatke koristeći rukavice, pranje i dezinfikovanje podova, zidova, vrata i površina klupa, redovno snabdevanje tečnim sapunom toaleta, učionica i trpezarija, podsticanje učenika na pranje ruku, zaključio je Seger.


Lavrov: Opasnost da UKR nabavi nuk. oruzje, reagovacemo\nTanjug 1. marta 2022. 11:58\nMOSKVA – Ruski ministar spoljnih poslova Sergej Lavrov nazvao je danas „realnom opasnošću“ mogućnost da Kijev nabavi nuklearno oružje i poručio da je za Rusiju neprihvatljivo da se američko nuklearno oružje nalazi u Evropi.\nLavrov je u video obraćanju na konferenciji o razoružanju u Ženevi upozorio i da su neke zemlje počele da koriste svemirski prostor u vojne svrhe i upozorio da je sve realnija pretnja od nove trke u naoružanju i sukoba u svemiru, prenosi TAS S.\nOptužio je zemlje EU da pokušavaju da „pobegnu od iskrenog i direktnog dijaloga“ birajući, kako je naveo, put jednostranih nelegitimnih sankcija.\nLavrov je rekao da Rusija ne može, a da ne reaguje na neodgovorne izjave Kijeva o mogućnosti da Ukrajina poseduje nuklearno oružje, ocenivši da je to realna opasnost.\n„Ukrajina i dalje ima sovjetsku tehnologiju i sredstva isporuke takvog naoružanja. Ne možemo da ne odgovorimo na ovu stvarnu opasnost“, rekao je Lavrov , a prenosi Rojters.\nLavrov je naglasio da je za Rusiju neprihvatljivo što se američko nuklearno oružje nalazi u Evropi, suprotno, kako je rekao, osnovnim odredbama Sporazuma o neširenju nuklearnog oružja, dodaje Sputnjik.\n„Nastavlja se pokvarena praksa ‘zajedničkih nuklearnih misija’ uz učešće nenuklearnih zemalja NATO-a. U njihovim okvirima razrađuju se scenariji za upotrebu nuklearnog oružja po Rusiji. Krajnje je vreme da se američko nuklearno oružje vrati kući i u Evropi potpuno demontira infrastruktura povezana sa njim“, poručio je Lavrov.\nOn je dodao da je Rusija spremna na zajednicki rad sa SAD na pitanjima strateške stabilnosti.\nLavrov je naveo da Rusija poziva SAD da strogo ispunjavaju svoje obaveze da ne jacaju bezbednost na racun drugih.\nKako je objasnio, to bi pomoglo da se poboljša vojno-politička situacija u evroatlantskom regionu, stvore preduslovi za napredovanje po nizu pitanja u oblasti kontrole naoružanja, uključujući i mogući rad na novim sporazumima.\nLavrov je naveo da Zapad treba da odustane od stvaranja vojnih objekata na teritoriji bivših sovjetskih zemalja.\nLavrov je rekao da Zapad još nije pokazao spremnost da Rusiji pruži pravno obavezujuće, dugoročne bezbednosne garancije, a posebno da odustane od daljeg širenja NATO-a, uključujući i opoziv „bukureštanske formule“ da će Ukrajina i Gruzija postati članice Alijanse.\nMinistar je ukazao na potrebu vraćanja vojnih potencijala, uključujući udarne, i infrastrukture NATO-a na stanje iz 1997. godine, kada je potpisan osnivački akt Rusija-NATO.\n„Za nas ostvarivanje ovih ciljeva ima fundamentalni značaj“, poručio je Lavrov.\nLavrov je rekao da su opasnosti koje, kako je rekao, „režim Vladimira Zelenskog“ predstavlja za susedne zemlje i međunarodnu bezbednost značajno porasle, nakon što su vlasti sa sedištem u Kijevu počele „opasne igre vezane za planove za nabavku sopstvenog nuklearnog oružja“.\nOn je ocenio da je tragedija Ukrajine rezultat popuštanja zapadnih pokrovitelja „zločinačkom režimu formiranom u Kijevu“ posle neustavnog prevrata u februaru 2014. godine, izvršenog nasuprot garancijama Nemacke, Poljske i Francuske po sporazumu o rešavanju unutrašnje ukrajinske krize.\nOn je naglasio da u Rusiji nema kopnenih raketa srednjeg i kratkog dometa.\n„Želeo bih da istaknem da Rusija nije imala i nema kopnene rakete srednjeg i kratkog dometa. Tvrditi suprotno znači namerno stvarati lažnu sliku, prikrivati postupke onih koji snose stvarnu krivicu za uništenje Sporazuma o likvidaciji raketa srednjeg i kratkog dometa“, naveo je Lavrov.\nOn je podsetio da je Rusija, u cilju obezbeđivanja predvidljivosti i uzdržanosti u raketnoj oblasti u kontekstu raskidanja Sporazuma o likvidaciji raketa, jednostrano preuzela obavezu da ne raspoređuje prva sisteme koji podležu Sporazumu u onim regionima u kojima postoji slično oružje americke proizvodnje.\n„Pozivamo Sjedinjene Americke Države i njihove saveznike da slede naš primer“, zaključio je Lavrov.


Vučić o "Dari iz Jasenovca": Ponosan što je država pomogla - BIGportal.ba\n21 Februara, 2021 21 Februara, 2021 069\nPredsjednik Srbije Aleksandar Vučić izjavio je danas da mu se dopao film Dara iz Jasenovca i istakao da je veoma važan za naš narod, jer govori o mjestu najvećeg stradanja našeg naroda ikada.\n“Gledao sam film, nisam neko ko sa umetničke strane može to da posmatra, ali film mi se dopao, jako je težak, ali veoma važan za naš narod. Konačno se neko setio da napravi film o mestu najvećeg stradanja našeg naroda ikada. Ne postoji nijedno veće stratište srpskog naroda od logora Jasenovac”, naglasio je Vučić.\nOn je tako odgovorio na pitanje novinara da li je gledao film i kakakv je njegov utisak da li je to potresna priča o stradanju Srba ili propaganda i da li je država Srbija bacila novac na taj film kako pojedini to komentarišu.\n“Džava je pomogla taj film”, rekao je, “na moju inicijativu”.\n“Ako neko treba da odgovara zbog toga, to sam ja, ponosan sam na tu činjenicu – što su se posle 75 godina neka država, predsednik i neka vlada setili da bi trebalo da se pomogne nešto što će da govori o našim žrtvama u Drugom svetskom ratu i našem mnogostradalnom narodu”, naveo je Vučić.\nAko smo napravili neku grešku, odgovraćemo pred građanima Srbije, nemam tu dilemu, poručio je Vučić.\nDodao je da je ponosan na taj film i da ne bježi od odgovornosti, kao što je ponosan i na Hram Svetog Save, spomenik Stefanu Nemanji, Bulevar Junaka sa Košara i na još mnogo drugih stvari.


Marković je naglasio da je Crna Gora na samitu EU za zapadni Balkan održanom u Sofiji insistirala da ovaj putni pravac bude uvršten na listu evropskih transpornih koridora pod nazivom “Plavi put”.\n“Sad je do nas, zemalja, da pojedinačno, u saradnji jedni s drugima i u saradnji s EU ovaj projekat realizujemo i na taj način damo doprinos učvršćivanju regionalne saradnje”, rekao je Marković. Što se tiče jadransko-jonskog gasnog koridora, naglasio je da je on posebno važan za Crnu Goru.\n“Važan dio tog koridora će prolaziti kroz Crnu Goru. On će omogućiti da Crna Gora postane važno energetsko čvorište, a samim tim od ogromne važnosti za crnogorsku ekonomiju”, rekao je Marković.\nMirko Šarović, ministar za ekonomske odnose i regionalnu saradnju BiH, koji je trebalo da prisustvuje forumu, ali nije mogao zbog foruma Evropske banke za obnovu i razvoj u Sarajevu, “Nezavisnim” je rekao da je Jadransko-jonska inicijativa EU važna za BiH, a da su jadransko-jonski autoput i gasni koridor konkretan dokaz na koji način BiH može iskoristiti evropske inicijative za sopstveni razvoj.\nŠarović je rekao da će jadransko-jonski autoput biti od velikog značaja za Hercegovinu te da podržava dalje aktivnosti koje će dovesti do realizacije ovog prokekta.\n“Jadransko-jonski gasovod i autoput su projekti na koje sam posebno ponosan jer sam prethodnih godina lično učestvovao u njihovoj pripremi i razgovorima koji su vođeni na regionalnom nivou i na nivou EU”, rekao je Šarović.\n“Zemlje članice EU i članice inicijative koje nisu još u EU rade zajedno na ravnopravnoj osnovi na realizaciji ovih projekata. Ovo je fantastična prilika za učenje za ove zemlje tokom njihovog procesa pristupanja”, rekao je Nisler.\n“Morate obezbijediti široku osnovu za njihovo finansiranje. Spomenuću kao primjer samo Evropski strukturalni investicijski fond, Instrumente pretpristupne pomoći, ali i fondove kojim direktno upravlja EU. Ove resurse moramo da mobiliziramo u ove svrhe. Da biste to uspjeli, morate da demonstrirate da ovi projekti imaju dodatnu vrijednost za evropski prostor”, rekao je Nisler. Podsjetio je na upozorenje Korine Kretu, komesarke Evropske komisije za regionalni razvoj, da još ima malo vremena da se ti fondovi iskoriste.\n“Strategija mora da se pretoči u najvažnije projekte. Podvlačim da ako to želite, morate da se pripremite odmah, jer je implementaciona faza za projekte iza 2020. godine već započela”, zaključio je on.\nCrnadak će u Budvi učestvovati i na ministarskom panelu 4. foruma Strategije EU za jadranski i jonski region. Na sastanku će učestvovati ministar spoljnih poslova Srbije Ivica Dačić, hrvatska šefica diplomatije Marija Pejčinović-Burić, ministarka za regionalna pitanja Italije Erika Stefani, te predstavnici Sjeverne Makedonije, Albanije, Grčke i Slovenije.\nSastanku će prisustvovati i ministar spoljnih poslova, političkih odnosa i pravde San Marina Nikola Renci u svojstvu specijalnog gosta. Dejan Šajinović\nTagovi: crna goradusko markoviceumirko sarovicStrategija EU za jadransko-jonski region (EUSAIR)


Nemačke partije se dogovorile o spajanju porodica migranata\nNemačke partije koje pregovaraju o formiranju vladajuće koalicije postigle su danas sporazum oko pitanja spajanja porodica migranata bez trajnog boravka u Nemačkoj, što se smatralo jednom od najspornijih tačaka pregovora oko koalicije.\nKonzervativni blok nemačke kancelarke Angele Merkel, koji čine Hrišćansko-demokratska unija (CDU) i sestrinska Hrišćansko-socijalna unija (CSU), i Socijaldemokratska partija (SPD) nadaju se da će u nedelju okončati pregovore o koaliciji.\nZvaničnici SPD-a traže ponovno razmatranje kompromisa o nekim pitanjima, koji su postignuti u preliminarnim pregovorima, kako bi ih učinili prihvatljivijim za svoje članstvo, navodi agencija AP.\nDve strane su se dogovorile da će od avgusta mesečno biti dopušten dolazak 1.000 članova porodica migranata s ograničenim boravišnim statusom u Nemačkoj. Članovima porodica koji se nalaze u socijalno i humanitarno lošim uslovima biće dozvoljen dolazak u Nemačku mimo ovog broja.\nNemački ministar unutrašnjih poslova Tomas de Mazijer, član CDU-a, nazvao je dogovor "mudrim i balansiranim kompromisom" koji će omogućiti Nemačkoj da ispuni svoje humanitane obaveze, ali da ne bude prenatrpana pridošlicama.\nPredsednik socijaldemokrata Martin Šilc napisao je na Tviteru da se njegova partija izborila za pravo na spajanje migrantskih porodica i dodao da je time ispunjen jedan od najvažnijih zahteva SPD-a za formiranje koalicije.


Svečano odelo - Marko royal plavo - Idealno.rs\nPočetna / Dečija odeća i obuća / Odeća za dečake / Kompleti za dečake / Svečano odelo - Marko royal plavo\nPonuda prodavnice Decjisajt za proizvod Svečano odelo - Marko royal plavo. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Svečano odelo - Marko royal plavo i izberi najbolju. Kompleti za dečake iz kategorije Odeća za dečake je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Svečano odelo - Marko royal plavo i vidi da li ti odgovara ili pogledaj druge proizvode brenda MARKO. Opis i tehnički podaci proizvoda Svečano odelo - Marko royal plavo se mogu razlikovati od onih u internet prodavnici u kojoj obavljaš kupovinu. Svečano odelo - Marko royal plavo je dostupan u prodavnici Decjisajt po ceni, koja je navedena pored svakog prodavca u meniju "Prodavnice".\nGarantne uslove za Svečano odelo - Marko royal plavo proveri u prodavnici u kojoj nameravaš da obaviš kupovinu. Slika za Svečano odelo - Marko royal plavo je simbolična, zato se pre kupovine u prodavnici uveri da je proizvod isti.


Izračunajte svoju sreću\nSuština formule je, ukratko: sreća je kada doživimo nešto lepo a očekivali smo nešto ružno, i drugo - sreća bledi vremenom.\nPreciznosti radi, naučnici nisu razmatri sreću kao opšti životni pojam, već kao izdvojeni trenutak radosti koji nastaje usled primanja nekog oblika nagrade.\nIstraživači su uz pomoć magnetne rezonance zavirili u um 26 učesnika koji su se kockali. Kako je igra tekla, kompjuter je pitao učesnike da odrede koliko su srećni na skali od jedan do 10. Potom su kombinovali podatke o moždanoj aktivnosti sa ocenama o nivou sreće, i došli do sledeće jednačine.\nOtkrili su da igrači nisu bili najsrećniji kada bi osvojili veliku sumu novca. U formuli, naime, učestvuje i “faktor zaboravljanja” - koji kaže da sreća zbog dobitka vremenom gubi na snazi.\nPrema formuli, sreća je najveća kada stvari krenu u boljem pravcu nego što smo očekivali. “Na primer”, zaključuje se u studiji, “nagrada od nula funti smanjuje sreću ako je alternativa bila dobitak od dve funte, ali povećava sreću ako je alternativa bila gubitak dve funte.”


Generalni sekretar UN zabrinut zbog porasta ratne retorike - Sputnjik Srbija\n02:27 13 Jun 2021\n19:59 09.08.2017 Preuzmite kraći link\n„Generalni sekretar je očigledno zabrinut činjenicom da vidimo povećanje konfrontacione retorike“, komentarisao je Dižarik jučerašnju razmenu pretnji između lidera SAD i Severne Koreje.\n„Generalni sekretar pozdravlja sve inicijative za deeskalaciju napetosti i pozdravlja povratak na diplomatski put“, rekao je njegov portparol. U vezi sa tim on je istakao da rezolucija Saveta bezbednosti UN o Severnoj Koreji koja je usvojena prošle nedelje treba da posluži kao mapa puta za deeskalaciju i pozvao sve strane da je se pridržavaju i fokusiraju pažnju na pronalaženje načina za rešavanje situacije.\nU noći 9. avgusta oružane snage Severne Koreje objavile su da razmatraju mogućnost raketnog napada na ostrvo Gvam, gde se nalaze vojne baze SAD. Predsednik SAD Donald Tramp je na to odgovorio da će, ukoliko Severna Koreja nastavi da preti Sjedinjenim Američkim Državama, očekuje je „oganj i gnev" Vašingtona.\nratna retorika, UN, Stefan Dižarik, Severna Koreja


Ministar Udovičić: Decu treba da učimo da je sport sastavni deo života – Centar za informisanje Novi Kneževac\nPočetnaObrazovanjeMinistar Udovičić: Decu treba da učimo da je sport sastavni deo života\nredakcija 4. aprila 2019. 13. juna 2019. donacijaosnovna školasport\nUčenici osnovne škole “Jovan Jovanović Zmaj” iz Novog Kneževca danas su ugostili ministra omladine i sporta Vanju Udovičića, koji je tom prilikom dodelio opremu za fiskulturnu salu.\nMinistar Udovičić je sa učenicima novokneževačke osnovne škole danas proveo školski čas u fiskulturnoj sali. Ćaskajući sa ministrom, učenici su izrazili želju da se organizuje javni čas na koji bi došli proslavljeni sportisti, a ministar je istakao koliko je važno da se deca ugledaju na sportiste i da im oni budu idoli. U toku razgovora, ministar i učenici spontano su organizovali nadmetanje u bacanju na koš.\nPrilikom posete osnovnoj školi u Novom Kneževcu ministar je izjavio da je važno razgovarati sa ljudima na lokalu, uvideti njihove aktuelne probleme i zajednički pronaći rešenje.\n-Želimo da decu iz škola, kao i iz cele opštine, privučemo u sistem školskog sporta i damo mogućnost da se kvalitetnije obavlja čas fizičkog vaspitanja. Takođe, da nastavnici koji su ujedno i treneri u klubovima imaju bolje uslove, da budu motivisaniji da sa decom rade na kvalitetniji način, kao i da klubovi koji koriste ovu salu imaju kvalitetniju i bolju opremu, rekao je ministar Udovičić.\nŠkola je ovom prilikom dobila dva gola, dve košarkaške table, mrežu za odbojku i 40 lopti za kolektivne sportove. Direktorica Osnovne škole „Jovan Jovanović Zmaj“ Svetlana Tamaši Jevtić zahvalila se na donaciji ministarstva i izrazila zadovoljstvo zbog ministrove posete.\n-Naša škola broji 754 učenika, od čega je 350 aktivnih sportista u raznim klubovima koji treniraju u našoj školi. Takođe, naša škola je jedna od najaktivnijih u severnobanatskom okruga što se tiče školskog sporta, a učestvujemo i na raznim projektima, rekla je direktorica škole.\nPredsednik opštine Novi Kneževac dr Radovan Uverić izrazio je zadovoljstvo zbog ministrove posete.\n-Ova poseta mnogo znači svim sportistima opštine Novi Kneževac, pogotovo deci, jer svi znamo da je gospodin ministar ugledni sportista, osvajač mnogih medalja i to sigurno deci daje stimulans da se i dalje bave sportom. Novi Kneževac ulaže dosta u sport, lokalna samouprava odvaja budžetom značajna sredstva za sport i to se vidi poslednjih godina, rekao je predsednik opštine zahvalivši se na donaciji.\nOvom prilikom, ministar Udovičić na stadionu je posetio i najmlađe fubalere koji treniraju u FK “Obilić”.\nNajava sportskih utakmica (6-7. april)\nUpis prvaka preko portala eUprave


Počinje EURO - "Orlovi" odmah na iskušenju! (18.30) - Sportske.net\nPočinje EURO - "Orlovi" odmah na iskušenju! (18.30)\nBeograd će u narednih deset dana biti domaćin velemajstorima igre na petoparcu a reprezentacija Srbije će već na startu Evropskog prvenstva voditi odlučujuću bitku za plasman u četvrtfinale.\nFutsal - Srbija želi da piše istoriju!Jeste li spremni za novi spektakl - Odbrojavanje do EP u futsalu!Deki vas zove na futsal spektakl u 'Areni'Janjuševićev novi video - Fristajl fudbal kao praznik za očiBane Ivanović i Nemanja Matić vas zovu na EP u futsalu!\nNakon vaterpolo spektakla koji smo tokom januara imali prilike da gledamo u najvećoj dvorani na Balkanu, srpska prestonica i beogradska "KombankArena" ugostiće i najbolje evropske igrače malog fudbala.\nEvropsko prvenstvo u futsalu počinje danas a finalna utakmica zakazana je za 13. februar od 21 čas.\nDvanaest najboljih evropskih reprezentacija podeljene su u četiri grupe od po tri selekcije, a sistem takmičenja je takav da dve provoplasirane reprezentacije obezbeđuju mesto u četvrtfinalu.\nReprezentacija Srbije direktno se kvalifikovala za šampionat kao domaćin Evropskog prvenstva a za rivale je dobila selekcije Slovenije i Portugala.\nAko uzmemo u obzir to da Portugal spada među favorite za osvajanje zlatne medalje, jasno je da "Orlovi" svoju šansu za plasman u četvrtfinale traže već u prvom meču na turniru.\nPrvi meč na šampionatu Evrope reprezentacija Srbije igra večeras protiv selekcije Slovenije i sasvim je izvesno da će pobednik tog meča obezbediti mesto u četvrtfinalu.\nPored duela Srbije i Slovenije večeras se sastaju Španija i Mađarska, dok će "Orlovi" svoj drugi meč u grupi odigrati 6. februara protiv Portugala.


Dančenko: Mnogi smatraju da pitanja Gruzije i Kosova ostaju kontroverzna\n"Sa gledišta medjunarodnog prava i medjunarodnih odnosa mnogi smatraju da pitanja Gruzije i Kosova ostaju kontroverzna," rekao je Igor Dančenko, saradnik vašingtonskog instituta "Brukings", u razgovoru sa kolegom Brankom Mikašinovićem.\nDančenko: Uprkos sadašnjem visokom nivou antiruske retorike na Zapadu, sumnjam da će gruzijsko pitanje imati značajnije dugoročne posledice, u svetlu drugih složenih problema u bilateralnim odnosima Rusije sa SAD i Evropskom unijom. Imate kontroverzno pitanje stacioniranja raketnog odbramenog sistema u Poljskoj i Češkoj, zatim pitanja povezana sa Ukrajinom, energijom, Kosovom, itd. Prema tome, Gruzija je samo dodatni problem u lancu već postojećih problema, i, po mom mišljenju, od manjeg značaja. Sadašnja američka administracija neće, uprkos retorici, preduzeti neke ozbiljnije mere u vezi sa gruzijskim pitanjem, te će mnogo toga zavisiti od sledeće američke administracije i njenih odnosa sa Rusijom.\nGlas Amerike: Ruski predsednik Dmitrij Medvedev rekao je da Rusija neće pihvatiti nadmoćnost SAD u medjunarodnom sistemu i da postoje regioni koji su od prioritetnog interesa za Rusiju?\nDančenko: Antiamerička retorika je intenzivirana u Rusiji i za mnoge ruske političare to je korisna karta na koju mogu da igraju. Ipak je u pitanju jednostavno retorika, dok u realnosti imate ovakvu situaciju: kada je Putin postao predsednik Rusije 2000 godine, on je naglasio važnost Zajednice nezavisnih država u ruskoj spoljnoj politici, što je potvrdio i novi predsednik Medvedev, a u pogledu SAD, Rusija se protekle tri godine postojano zalagala za model multipolarnog sveta, što je jasno stavio do znanja I - tada - predsednik Putin u svom prošlogodišnjem govoru u Minhenu. SAD i druge zemlje uočavaju da svet postaje multipolaran, posebno pojavom Kine i Indije, na ekonomskom, a verovatno i na vojnom planu. Rusija je veoma nezadovojna američkim uplitanjem u unturašnje poslove raznih zemalja, posebno u zemalja bivšeg Sovjetskog saveza, prvenstveno Gruzije, Azerbejdžana, Ukrajine i Belorusije, kao i u promovisanjem energetskih projekata koji bi mimoišli Rusiju, u Evropi i centralnoj Aziji.\nGlas Amerike: Da li dosta česta poredjenja Gruzije i Kosova imaju osnova?\nDančenko: Postoje izvesne sličnosti: u oba slučaja je reč o etničkim konfliktima, etničkom čiščenju, izbeglicama, dilemama u pogledu medjunarodnog prava i nepovredivosti granica suverenih drzava s jedne strane i prava na samoopredeljenje sa druge. Ruski stav je da Južna Osetija i Abhazija imaju moralno i istorijsko pravo da budu nezavisne, pošto ti entiteti nisu nikada stvarno bili deo države Gruzije, mada su bili autonomni deo sovjetske gruzijske republike, ali posle raspada Sovjetskog Saveza nisu bili stvarno integrisani. U svakom slučaju u pogledu medjunarodnog prava i odnosa mnogi smatraju da pitanja Gruzije I Kosova ostaju kontroverzna.


Gudelj osmi na prvenstvu Nemačke | Golf asocijacija Srbije\nGudelj osmi na prvenstvu Nemačke\n01. 08. 2017 Aktuelnosti, Članci, Vesti\nJoš jedan sjajan rezultat srpskog golf reprezentativca\nSrpski golf reprezentativac Branimir Gudelj briljirao je na 78. Internacionalnom amaterskom prvenstvu Nemačke u golfu. On je četvorodnevno takmičenje završio na izvanrednom osmom mestu sa rezultatom od -6, što je samo za šest udaraca slabije od pobednika.\nGudelj je takmičenje počeo sa +1, da bi kasnije iz dana u dan popravljao rezultat. U drugoj rundi je imao -1, a u poslednja dva dana po -3, sa čak tri ubačena igla.\n-Odlično sam se osećao kada sam došao u Nemačku. Mnogo sam kvalitetno trenirao pre toga i zato sam imao veoma dobar osećaj. Iako teren nije bio po mom ukusu, dosta uzanih deonica, mnogo šume, uspeo sam da održim koncentraciju sva četiri dana i da odigram ispod para. Dramo mi je što sam na ovako jakom turniru zauzeo osmo mesto sa -6, što je samo pokazatelj da mogu još bolje, da ovo nije još uvek moj najbolji golf i da imam još dosta mesta za napredak - istakao je Gudelj posle turnira.\nKoliko je konkurencija bila jaka i velika govori i podatak da je takmičenje započelo 126 golfera, a kat su posle tri dana prošla 62. U pitanju je jedan od najjačih opena u Evropi, jer je za učešće bio potreban hendikep od +1.7, pa samim tim i ovaj rezultat svakako dobija na većem značaju.\nTitulu je osvojio domaći igrač Lukas Euler sa -12, koliko je ostvario još jedan Nemac Maksimilijan Elfke na drugoj poziciji. Treći je bio Sami Valimaki iz Finske sa dva udarca zaostatka, a ispred Gudelja našli su se još i Danas Jon Akselsen, Švajcarac Žeremi Frejburghaus i Nemci Hurli Long i Zebastijan Zlivka.\nGudelj čitave sezone igra na visokom nivou. Prošle nedelje je sa reprezentacijom zauzeo četvrto mesto na Evropskom prvenstvu druge divizije, na prvenstvu Slovačke je bio peti, prvenstvu Hrvatske četvrti, prvenstvu Slovenije sedmi, a prvenstvu Italije 19.


Ko smo mi » Carlsberg i Dunđerski fondacija » O fondaciji « Carlsberg Srbija\nPosetite sajt Carlsberg i Dunđerski fondacije\nCarlsberg i Dunđerski fondacija osnovana je 2015. godine\nFondacija je osnovana sa ciljem da nastavi tradiciju koju je Jakob K. Jakobsen započeo davne 1876. godine, stvarajući prvu Carlsberg fondaciju i poveže tradiciju Lazara Dunđerskog, koji je u srpskoj istoriji ostao poznat kao veliki dobrotvor i zaštitnik dece i omladine.\nCilj prve Carlsberg fondacije bio je da pomaže laboratorijama Carlsberg pivare i pruža podršku naučnim istraživanjima u oblasti prirodnih nauka, matematike, filozofije, humanističkih i društvenih nauka, dok je Lazar Dunđerski pretežno ulagao u mlade talente i obrazovanje dece i mladih. Kroz spajanje ciljeva i vrednosti naših osnivača, fondacija Carlsberg i Dunđerski ostvaruje svoju misiju da neguje istoriju koja nas je izgradila i oblikovala, a istovremeno ulaže u budućnost generacija koje dolaze. Osnivač pivare i kompanije Carlsberg, Jakob K. Jakobsen, svoju viziju ulaganja u nauku i kulturu realizovao je kroz fondaciju sa sedištem u Kopenhagenu, dok je sa druge strane, a otprilike u isto vreme u Srbiji, Lazar Dunđerski, naslednik jedne od najimućnijih i najuglednijih porodica u Bačkoj, pomagao izgradnju obrazovnih ustanova, bolnica i ulagao u mlade talente.\nCarlsberg i Dunđerski fondacija spojila je u jednu ideje dva velika evropska dobročinitelja i pivara. Tradiciju ulaganja u nauku, u istoriju kompanije Carlsberg utkao je njen osnivač Jakob K. Jakobsen, dok je patriotska ljubav Lazara Dunđerskog i dobročinstvo usmereno ka mladim talentima nastavilo da živi kroz zaostavštinu i priču o porodici Dunđerski i pivaru.\nCarlsberg i Dunđerski fondacije jeste da neguje zaostavštinu i ideje dvojice osnivača, kroz konstantan doprinos unapređenju društva i razvoju pojedinaca u njemu.\nUlažući u razvoj nauke i obrazovanja, očuvanje kulturne baštine, zaštitu životne sredine i podizanje svesti društva o aktuelnim socijalnim problemima, ostvarujemo svoju misiju da negujemo istoriju koja nas je izgradila i oblikovala, a istovremeno ulažemo u budućnost generacija koje dolaze.


Ministar Kasipović u NP „Kozara“-Udruženje „Tačka“ dobilo prostor za rad - GradPrijedor.com - Portal grada Prijedora\nMinistar Kasipović u NP „Kozara“-Udruženje „Tačka“ dobilo prostor za rad\nMinistar prosvjete i kulture Republike Srpske Anton Kasipović izjavio je danas da je za Likovno udruženje „Tačka“ iz Prijedora u Nacionalnom parku „Kozara“ pronađen prostor za rad – prostorija u baraci u neposrednoj blizini skijališta.\n„Ovo rješenje je privremeno, a budući da je u toku izrada prostornog plana za NP `Kozara`, treba predvidjeti nove sadržaje koji će unaprijediti, upotpuniti i nadograditi ukupnu ponudu Parka“, kazao je Kasipović novinraima na Kozari.\nOn je naglasio da Likovno udruženje „Tačka“ iz Prijedora i projekat „Ars Kozara“ od svoga nastanka 2007. godine imaju podršku ovog ministarstva.\n„Sa respektom gledamo sve što radi ovo udruženje. Nisu oni jedini kojima treba prostor, ali ono što procjenjujemo zajedno sa njima i sa NP `Kozara` je da je ovo trenutak kada ih moramo podržati da do kraja razviju svoju ideju koja je jedinstvena u regionu“, dodao je Kasipović.\nPomoćnik ministra za prostorno uređenje, građevinarstvo i ekologiju Svjetlana Radusin rekla je da nema prepreka da se već postojeći objekat da na korištenje.\n„U okviru projekta `Šumska i planinska zaštićena područja` dio novca planiran je i za izgradnju jednog objekta u srcu NP `Kozara` koji će imati info pult, suvenirnicu i konferencijsku slau, te druge sadržaje koji doprinose turističkim potencijalima“, navela je Radusin.\nDirektor NP „Kozara“ Dragan Romčević rekao je da neće biti nove gradnje jer je riječ o objektu koji već postoji, ali koji će biti funkcionalno unaprijeđen za potrebe udruženja.\n„Udruženje Tačka i projekat Ars Kozara će doprinijeti ponudi NP jer se radi o umjetničkim djelima od prirodnih materijala koji ostaju u Parku i koje će svi posjetioci moći vidjeti“, dodao je Romčević.\nNemanja Čađo iz Likovnog udruženja „Tačka“ iz Prijedora rekao je da će prostorije ovom udruženju na raspolaganju početkom proljeća iduće godine i da stoga od 2013. godine planiraju u dvije faze razvijati svoj projekat „Ars Kozara“.\n„U jednoj fazi bismo pravili skulpture u priorodi u proljeće, neke veće instalacije, a u kasno ljeto organizovali bismo višednevni laboratorij koji bi bio nadograđen eksperimentalnim nivoom djelovanja i grupe i učesnika koji bi radili i u drugim medijima kao što su performans, video, eksperimentalna poezija, fotografija i tako dalje“, dodao je Čađo.\nPored Kasipovića i Radusinove, predstavnika NP „Kozara“ i Likovnog udruženja „Tačka“, sastanku na Kozari prisustvovala je i predstavnica Ministarstva trgovine i turizma Republike Srpske Jelena Gavrilović.


YouTube Music stigao u Srbiju, pa ko voli... - Infobrif\nJoš jedan servis za slušanje muzike sa mesečnom pretplatom\nObjavljeno 17.07.2019. u 15:11\nOd praćenja koncerata uživo do popularnih videa, ljudi širom sveta koriste YouTube kako bi otkrili novu muziku i bili deo muzičke kulture.\nKako je YouTube prvenstveno namenjen gledanju videa, fanovi su do sada bili prinuđeni da paralelno koriste nekoliko muzičkih aplikacija zajedno sa YouTubeom. Ovome će uskoro doći kraj, jer je od danas svim fanovima u Srbiji dostupan YouTube Music, piše portal MONDO.\nYouTube Music je nova muzička streaming usluga stvorena za slušanje, ali omogućava pretraživanje, lakše istraživanje i jedinstvenu personalizaciju celog sveta muzike. Želite li da slušate, gledate ili istražujete — od sada sve načine na koje vas muzika pokreće možete pronaći na jednom mestu.\nZašto će vam možda biti interesantan YouTube Music?\nPersonalizovani predlozi. Početna strana vam daje predloge zasnovane na muzici koju ste ranije slušali, mestu na kome ste i aktivnostima koje obavljate.\nHiljade plejlista različitih žanrova, za svako raspoloženje ili aktivnost. Bez obzira na to koju muziku volite, gde se nalazite, šta radite ili kako ste raspoloženi, možete pronaći odgovarajuću listu u svakom trenutku.\nPametna pretraga omogućava da pronađete pesmu čak i ako se ne sećate njenog naziva. Pokušajte sa „ona hipsterska pesma sa zviždanjem“ ili „rap pesma sa flautom“, na primer. Možete pretraživati pesme i po tekstovima – čak i ako nisu tačni.\nNajpopularniji video snimci na svetu su tu, dostupni na posebnom Hotlist ekranu. Uz YouTube Music Premium možete bez problema prelaziti sa pesme na video, bez prekida slušanja ili gledanja, jednostavnim pritiskom na dugme.\nLjubitelji muzike koji imaju Google nalog mogu uživati besplatno u novoj verziji usluge YouTube Music koja sadrži reklame. Usluga YouTube Music Premium dostupna je uz mesečnu članarinu u iznosu od 629 dinara. Ona korisnicima pruža mogućnost slušanja u pozadini, preuzimanja i potpunog iskustva, bez reklama.\nSvi ljubitelji muzike mogu ovde pristupiti YouTube Music Premium usluzi besplatno jedan mesec (nakon toga naknada iznosi 629 dinara mesečno i 949 dinara mesečno za porodični paket).\nSvim fanovima u Srbiji od danas je dostupna i usluga YouTube Premium koja članovima omogućava sve prednosti Music Premium usluge, kao i gledanje videa bez reklama, gledanje u pozadini i preuzimanje sadržaja sa celog YouTubea.\nFanovi takođe mogu gledati YouTube Originals filmove i serije. Korisnici mogu probati YouTube Premium besplatno prvi mesec ovde (nakon toga mesečna naknada iznosi 749 dinara, a za porodični paket iznosi 1.149 dinara mesečno).\nUskoro grad Beograd dobija novi Statut grada, evo kakve promene će to doneti


Erdogan: 2021. godina će biti godina procvata za Tursku | TRT Srpski\nPredsednik Republike Turske Recep Tayyip Erdogan izjavio je danas u Istanbulu kako će učiniti sve da 2021. godina bude godina procvata za njegovu zemlju i njegov narod.\nObraćanje je počeo rečima sećanja na osmog po redu predsednika Republike Turske rahmetli Turguta Ozala, koji je preminuo na današnji dan pre 28 godina.\nGovoreći o borbi protiv pandemije koronavirusa, Erdogan je rekao kako Svetska zdravstvena organizacija (WHO) i zapadni mediji Tursku navode kao zemlju primer u borbi protiv pandemije.\nOsvrnuo se i na značajan uspeh Turske u oblasti infrastrukture.\n"Stranci koji dolaze u Tursku zavide nam na našim putevima, mostovima, aerodromima. Naši građani više ne odlaze u inostranstvo da bi dobili zdravstvene usluge. Stotine hiljada stranaca svake godine svoj lek traži u bolnicama u našoj zemlji", rekao je Erdogan.\nErdogan je rekao kako njegova zemlja svakoga dana beleži rekorde u izvozu i industrijskoj proizvodnji.\n"U martu smo zabeležili rast izvoza od 42,2 odsto u odnosu na isti period prošle godine, iznosio je 18,9 milijardi američkih dolara i to je najveći mesečni izvoz svih vremena. Naravno da imamo poteškoća, ali imamo i mnogo razloga da se radujemo budućnosti. Nadamo se da ćemo 2021. godinu učiniti godinom procvata za našu zemlju i naš narod", poručio je Erdogan.\nTagovi: #zdravlje , #infrastruktura , #turska , #Recep Tayyip Erdogan\nU operacijama "Eren" neutralizovano 40 terorista PKK-a\nFahrettin Altun: Vreme je da se kaže "stop" izraelskim gnusnim napadima\nŠef Direkcije za komunikacije Predsedništva Turske Fahrettin Altun poručio je da se Turska sve do danas snažno borila protiv tog sistema tiranije


Od svih tehnika šminkanja koje postoje stručnjaci se slažu kako je za devojke sa braun bojom kao stvorena smokey eyes tehnika. Teško je za poverovati da ne znate za Kim Kardashian, a ako bolje pogledate možete da primetite kako su njene oči skoro uvek ulepšane raznim nijansama u smeđoj boji. Oči su uvek našminkane uz pomoć smokey eyes tehnike.\nVažno je da ne zaboravite na obrve dok ulepšavate oči jer bez njih je teško postići izgled kakav ste hteli. Ako niste sigurni da bi ih mogli oblikovati kako treba, potražite pomoć u kozmetičkom salonu. Izgledajte i osećajte se super.


Naslovna/Svijet/Udarna vijest: Ubijen najmoćniji general Irana, Tramp naredio\nUsljed dramatične eskalacije krvave borbe Vašingtona i Teherana, Bijela kuća je saopštila da je američki predsjednik Donald Tramp naredio vazdušni napad u kom je danas u ranim jutarnjim časovima u Bagdadu ubijen visokorangirani iranski general Kasem Sulejmani.\nSulejmani, koji je vodio iranske vojne operacije u Iraku i Siriji, poginuo je dok su ga lokalni saveznici vozili sa aerodroma u Bagdadu. U napadu je takođe ubijen i zamjenik šefa PMU-a, Abu Mahdi al-Muhandes, bliski Sulejmanijev saradnik.\n“General Sulejmani je aktivno razvijao planove za napad na američke diplomate i pripadnike službi u Iraku i širom regiona. Ovaj udar imao je za cilj da odvrati iranske planove napada. Sjedinjene Američke Države nastaviće da preduzimaju sve neophodne mere kako bi zaštitile naš narod i naše interese, gdje god da se nalaze širom svijeta”, navodi se u saopštenju Pentagona.\nInače, nekoliko minuta prije saopštenja zvaničnih institucija SAD, Tramp je na svom Tviter nalogu objavio sliku američke zastave, bez komentara.\nNešto kasnije se oglasila Bijela kuća sa izjavom da je vazdušni udar “odlučujuća odbrambena akcija” koja je sprovodena “po nalogu predsjednika”.\nIran je potvrdio Sulejmanijevu smrt, rekavši da će SAD biti odgovorne za posljedice.\n“Američki akt međunarodnog terorizma, ciljanje i atentat na generala Sulejmanija, reprezenta najefikasnije sile koja se bori protiv Daeša (ISIS), Al Nusre, Al Kaide i drugih, izuzetno je opasna i bezumna eskalacija. SAD snose odgovornost za sve posljedice svog avanturizma”, naveo je iranski ministar spoljnih poslova Muhamed Džavad Zarif na Tviteru.\nTreba napomenuti da je Sulejmani bio zapovjednik elitnog spoljnog krila Iranskog islamskog revolucionarnog korpusa (IRGC), kog je Trampova administracija u aprilu prošle godine označila kao terorističku organizaciju. U današnjoj izjavi Pentagona, te snage su optužene da su odgovorne za smrt stotina i ranjavanje više hiljada pripadnika američke vojske. Mnogi smatraju da je Sulejmani bio druga najmoćnija osoba u Iranu, iza vrhovnog vođe, a po svemu sudeći i ispred predsjednika te zemlje Hasana Rohanija, napominje “Gardijan”, navevši da je kroz kombinaciju bezbednosnih operacija i vidova diplomatije, bio odgovorniji od bilo koga drugog za projektovanje iranskog uticaja u regionu.\nOvaj vazdušni udar koji je doveo do dramatičnog usijanja tenzija, uslijedio je nakon serijskih udara obe strane, koji su u Iraku konstantni od kraja 2006. Sulejmani je bio centralna figura u gotovo svemu što je Iran činio i visoki zvaničnici SAD, pod bivšim predsednikom te zemlje Barakom Obamom, su smatrali da je skoro nedodirljiv. Inače, ovaj udar je uslijedio u trenutku kada je Irak već bio na ivici sveobuhvatnog proksi rata, a nekoliko sati nakon dvodnevne opsade američke ambasade u Bagdadu od strane militanata PMF-a i njihovih pristalica za koju je Pentagon optužio Sulejmanija da ju je orkestrirao.\nAkcija atentat napad operacija PMF Ranjavanje SAD žene


ZVEZDA PRODAJE GOLMANA Manojlović prelazi u Hetafe, zamena stiže iz Kanade\nCrvena zvezda će u letnjem prelaznom roku ostati bez golmana, jer je Filip Manojlović na pragu prelaska u redove Hetafea, pišu španski mediji, koji navode da će transfer biti vredan 1,2 miliona evra.\nPosle samo tri meča ove sezone u kvalifikacijama za Ligu Evrope doći će do rastanka Crvene zvezde i perspektivnog golmana Filipa Manojlovića. Mladi reprezentativac Srbije će pojačati španski Hetafe, prenosi "Marka". Interesovanje i skori dogovor sa čuvarom mreže je potvrdio i vlasnik španskog tima Anhel Tores Sančez.\n- Uspostavljeni su kontakti sa Manojlovićem, koji je branio na Evropskom prvenstvu za mlade i već ima iskustva u mečevima kvalifikacija za Ligu Evrope - rekao je Sančez.\nOčekuje se da bi Crvena zvezda od transfera Manojlovića trebalo da inkasira 1,2 miliona evra, kao i procenat od sledeće prodaje, slično kao kod transfera Srđana Plavšića u prašku Spartu.\nInače, mladi golma je ponikao u Crvenoj zvezdi, a za prvi tim je debitovao prošle sezone na meču protiv Partizana (0:1). Za crveno-bele je zabeležio 29 nastupa prošle sezone, a ove je branio na sva tri meča u Evropi.\nIpak, crveno-beli bi brzo mogli da mu nađu zamenu, jer je izvestan dolazak Milana Borjana, koji je trenutno slobodan igrač posle isteka ugovora sa Ludogorecom i brani za reprezentaciju Kanade na Gold kupu, prenosi portal "Red Star Belgrade". Prethodno je čuvao mrežu Kilmesa, Rada, Šivaspora, Vasluja, niškog Radničkog i Korone.\nBio je član Ludogoreca prošle sezone na meču protiv Crvene zvezde u 3. kolu kvalifikacija za Ligu šampiona.


FK Budućnost Banovići: FK Budućnost Banovići: Veoma uspješan vikend za naše ekipe seniori,juniori i kadeti upisali ubjedljive pobjede\nFK Budućnost Banovići: Veoma uspješan vikend za naše ekipe seniori,juniori i kadeti upisali ubjedljive pobjede\nVeoma uspješan vikend za sve naše selekcije,Ubjedljive pobjede upisali su seniori,juniori i kadeti.\nNaš seniorski tim u okviru četvtrog kola Prve lige FBiH jučer je slavio pobjedu protiv Gradačačke Zvijezde rezultatom 5:0.\nGolove za našu ekipu postigli su: Safet Mustafić,Ćamil Smajlović,Eldin Trumić,Armin Sulejmanović i Dario Blagojević.\nJuniorski tim u prvom kolu Omladinske lige BiH - Sjever danas je protiv Gradine iz Srebrenika upisao pobjedu rezultatom 6:1.Strijelci za našu ekipubili su: Safet Ibrahimović 2x,Armin Hasanbegović.Ibrahim Mujezinović.Samir Mehić i Benjamin Krajišnik.\nRezultatom 5:0 slavili su i naši kadeti.Četiri gola za našu ekipu postigao je Dean Sliško,a u listu strijelaca upisao se i Nedim Rotić.\nU narednom kolu naš seniorski tim gostuje kod ekipe Metalleghe,dok su kadeti i juniori domaćini ekipi Tuzla City.Prije ove utakmice naši juniori imaju odigrati i polufinale kupa koje je na rasporedu u srijedu kada smo domaćin Zvijezdi iz Gradačca\nObjavio/la Admin u 17:19


Amniocenteza se obično obavlja između šesnaeste i osamnaeste nedelje amenoreje, a ponekad i ranije. To je punktiranje trbuha majke u predelu između pupka i stidne kosti i obavlja se tako…\nKod žena koje pate od proširenih vena, stanje se u trudnoći pogoršava. Zbog veće količine krvi koja prolazi kroz njih, vene postaju sklone širenju,Proširene vene tako da se na kraju…\nDanas je pušenje raširena pojava i smatramo je stečenom navikom i izabranim rizikom. Svetska zdravstvena organizacija pušenje duvana svrstava u bolesti zavisnosti te je u novoj X verziji Međunarodne klasifikacije…\nBez obzira da li želite zatrudneti ili mislite da ste već trudni, može biti prilično frustrirajuće čekati na odgovor. Mnoge žene ne mogu podneti čekanje između ovulacije i menstruacije i…\nMnoge žene u drugom stanju imaju problematičnu kožu i često se bore s bubuljicama. Evo šta treba da znamo o aknama u trudnoći... Česta pojava akni u drugom stanju je…


Biznis Autor:Milena Ilić Mirković22. jul. 202112:58 > 13:0010 komentara\nGlavni i odgovorni urednik NIN-a Milan Ćulibrk za „Novu“ kaže da ne vidi kako „Telekom“ može da „vrati“ investiciju od 600 miliona evra u narednih šest godina za prenose fudbalske Premijer lige na kanalima TV "Arena Sport".\n„S obzirom na to da se radi o 600 miliona evra na ugovor od šest godina ne vidim na koji način taj novac može da se vrati. Očito je namera da se poveća broj pretplatnika paketa koje „Telekom“ nudi, ali s obzirom da prosečna pretplata nije veća od 20 evra mesečno, sumnjam da na taj način može da se vrati uloženo. Ne verujem ni da sa reklamama u pauzama prenosa to može biti nadoknađeno“, kaže Ćulibrk.\nZanimljivo je, dodaje, i to što je nedavno održana skupština akcionara „Telekoma“ i da ovaj enormni izdatak nije bio tema dnevnog reda.\n„Osim toga, niko nije pitao 4,8 miliona građana Srbije koji su akcionari ‘Telekoma’ šta oni misle o tome. S obzirom da se radi o ogromnom novcu i da „Telekom“ već duguje 1,4 milijarde, plašim se da kompanija ne ide u dobrom pravcu i da bi država kao većinski vlasnik 58 odsto kapitala trebalo da se izjasni o čemu se tu radi. Mislim da bi građani trebalo da imaju više informacija o tome na osnovu čega je doneta takva odluka, da imaju procenu prihoda koji se očekuju po tom osnovu i šta će se desiti ukoliko prihodi izostanu – ko će snositi odgovornost i krivicu i da li će sve ponovo biti prebačeno na teret građana ukoliko kompanija ne bude mogla sama da servisira svoje dugove“, rekao je Ćulibrk.\nMilan ĆulibrkPremijer ligatelekom


Svaka čast za Nišlije - Objavili kako izgleda ugovor o transferu Pavkova! - Sportske.net\nSvaka čast za Nišlije - Objavili kako izgleda ugovor o transferu Pavkova!\nNa svom zvaničnom sajtu Radnički iz Niša je objavio i kako izgleda ugovor između Crvene zvezde i Radničkog iz Niša o transferu Milana Pavkova.\nZvezdin novi štoper obećao: ''Biću bolji od Mbođa!''Posle Volkova, Nišlije spremaju još iznenađenja!Zvezda zakazala još jednu utakmicuKod Budeskua nema tajni, otkrio koliko mu je Zvezda nudila!Bomba u najavi - Volkov se vraća u Srbiju, ali ne u Partizan!\nMilan Pavkov je prešao u redove Crvene zvezde, ugovor je zaključen, a ono što je veoma zanimljivo i što nemamo prilika da vidimo često ni u evropskom fudbalu, Radnički iz Niša je objavio na svojoj zvaničnoj internet stranici kako izgleda taj ugovor.\nPrema tom ugovoru, Radničkom će biti isplaćeno od Crvene zvezde 300 hiljada evra, uz 30% od narednog transfera.\nTakođe, u Članu 6 ugovora stoji da bi igrač Crvene zvezde, Stefan Ilić, mogao da pređe u Radnički iz Niša bez ikakvog obeštećenja, samo ukoliko on bude saglasan sa tim prelaskom.\nPogledajte u nastavku i kako izgleda taj ugovor koji je objavljen na zvaničnom sajtu Radničkog iz Niša.


Psovanje daje bolje rezultate u teretani - Muški magazin - trendovi, fitness, lifestyle, saveti, devojke...\nSigurni smo da i vi u teškim i napetim situacijama imate tendenciju da psujete. Iako se mnogi suzdržavaju da to ne rade, izgleda da je to refleks kod mnogih muškaraca i da psovke jednostavno izlete u određenim situacijama. Naučnici su se ovoga puta uhvatili u koštac sa psovkama i hteli su da utvrde do čega one dovode i šta znače osobi koja ih govori.\nIako to niko nije očekivao, istraživanja su dovela u vezu psovanje i trening i pokazala da ljudi koji psuju imaju mnogo bolje rezultate u teretani. Otkriveno je da psovanje podiže toleranciju bola, povećava izdržljivost i dovodi do lučenja adrenalina koji vam omogućava da budete snažniji i da trenirate snažnije i bolje.\nSličan princip primenjuje se i u drugim stvarima, gde vam psovanje automatski dolazi kada se nađete u situaciji koja je teška i naizgled bezizlazna. Naučnici kažu da u takivm situacijama trebate psovati i da se ne morate kontrolisati, jer će vam psovke pomoći da bolje prebrodite probleme i da dođete lakše do vaših ciljeva.\nPROČITAJTE SLEDEĆI TEKST: Najteži trening za stomak koji možete raditi